**БАТЛАВ:**

**ХУУЛЬ ЗҮЙН САЙД ҮЙЛДВЭР, ХӨДӨӨ АЖ АХУЙН**

**САЙДЫН ҮҮРГИЙГ ХАРИУЦАГЧ**

**УУЛ УУРХАЙН САЙД**

**Х.ТЭМҮҮЖИН Д.ГАНХУЯГ**

|  |  |
| --- | --- |
|  |  |

**ТӨРИЙН ӨМЧИЙГ 2014-2016 ОНД ХУВЬЧЛАХ, ӨӨРЧЛӨН БАЙГУУЛАХ**

**ҮНДСЭН ЧИГЛЭЛ БАТЛАХ ТУХАЙ УЛСЫН ИХ ХУРЛЫН**

**ТОГТООЛЫН ТӨСЛИЙН ҮЗЭЛ БАРИМТЛАЛ**

**Нэг. Тогтоолын төслийг боловсруулах үндэслэл, шаардлага**

“Төрийн болон орон нутгийн өмчийн тухай” хуулийн 8 дугаар зүйлийн 1 дэх хэсгийн 5-д заасны дагуу Улсын Их Хурал төрийн өмчийг хувьчлах үндсэн чиглэлийг батлах бүрэн эрхийг хэрэгжүүлдэг бөгөөд Улсын Их Хурлын 2010 оны 11 дүгээр тогтоолоор баталсан “Төрийн өмчийг 2010-2012 онд хувьчлах, өөрчлөн байгуулах үндсэн чиглэл”-ийн хэрэгжих хугацаа дууссантай холбогдуулан “Төрийн өмчийг 2014-2016 онд хувьчлах үндсэн чиглэл”-ийн төслийг боловсрууллаа.

**Хоёр. Тогтоолын төслийн ерөнхий бүтэц, зохицуулах**

**харилцаа, хамрах хүрээ**

Тогтоолын төсөл 3 зүйлтэй бөгөөд 1 дүгээр зүйлээр “Төрийн өмчийг 2014-2016 онд хувьчлах, өөрчлөн байгуулах үндсэн чиглэл”-ийг батлах, 2 дугаар зүйлээр үндсэн чиглэлийг холбогдох хууль тогтоомжийн хүрээнд зохион байгуулах, хувьчлалд хамрагдаж байгаа төрийн өмчийн компанийн ажиллагсдад “Хувьцаа эзэмшүүлэх хөтөлбөр” боловсруулж, хэрэгжүүлэх зэрэг үүргийг Засгийн газарт даалгах, 3 дугаар зүйлээр үндсэн чиглэлийн биелэлтэд хяналт тавихыг Улсын Их Хурлын Эдийн засгийн байнгын хороонд даалгахаар тусгасан.

Хувьчлах, өөрчлөн байгуулах хуулийн этгээд, эд хөрөнгийн жагсаалт, хувьчлах арга, хэлбэрийг Засгийн газар жил бүр батлан гаргаж, Үндсэн чиглэлийн хэрэгжилтийг зохион байгуулж, үр дүнг Улсын Их Хуралд жил бүр тайлагнана.

Үндсэн чиглэлийн төсөлд үйлдвэр, хөдөө аж ахуй, боловсрол, шинжлэх ухаан, соёл, эрүүл мэнд, уул уурхай, харилцаа холбоо, дэд бүтцийн салбарын зарим төрийн өмчит хуулийн этгээдийг хамруулахаар тусгасан болно.

**Гурав. Тогтоолын төсөл батлагдсаны дараа үүсч болох**

**нийгэм, эдийн засгийн үр дагавар**

Тогтоолын төсөл батлагдсан тохиолдолд төрийн өмчит зарим хуулийн этгээдийг хувьчлах, өөрчлөн байгуулах нь улс орны эдийн засагт хувийн хэвшлийн оролцоог нэмэгдүүлэх, гадаад, дотоодын хөрөнгө оруулалтыг татах замаар компанийн өрсөлдөх чадварыг дээшлүүлж, төр болон хувийн хэвшлийн түншлэлийн зохистой хэлбэрийг бий болгоно.

# **Дөрөв. Тогтоолын төсөл нь бусад хуультай хэрхэн уялдах,**

# **уг тогтоолыг хэрэгжүүлэхтэй холбогдон цаашид шинээр боловсруулах**

# **буюу нэмэлт, өөрчлөлт оруулах, хүчингүй болгох хуулийн талаар**

Тогтоолын төслийг Монгол Улсын Үндсэн хууль болон бусад хууль тогтоомжид нийцүүлэн боловсруулсан бөгөөд энэ асуудалтай холбоотойгоор “Төрийн өмчөөс хувьчилж үл болох эд хөрөнгийн жагсаалт батлах тухай” Улсын Их Хурлын 1999 оны 64 дүгээр тогтоолоор баталсан хувьчилж үл болох жагсаалтаас зарим эд хөрөнгийг хасах талаар Улсын Их Хурлын тогтоолын төсөл боловсруулж дагалдуулан өргөн мэдүүлнэ.

---- о О о ---

**ТАНИЛЦУУЛГА**

Төрийн болон орон нутгийн өмчийн тухай хуулийн 8 дугаар зүйлийн 8.1.5 дэх хэсэгт зааснаар Улсын Их Хурал бүрэн эрхийн дагуу төрийн өмчийг хувьчлах үндсэн чиглэл, хувьчилж үл болох эд хөрөнгийн жагсаалтыг батлах бөгөөд нийт 22 төрийн өмчит болон төрийн өмчийн оролцоотой аж ахуйн нэгжүүдийг хувьчлах, өөрчлөн байгуулахаар Улсын Их Хурлын тогтоолын төсөлд тусгалаа.

Төрийн өмчит хуулийн этгээдүүдийн хувьчлалыг “төрийн эзэмшлийн хувийг бүрэн хувьчлах”, “төрийн эзэмшлийн хувийг бууруулах” гэсэн хоёр ангилалд хуваасан бөгөөд хувьчлалыг хийхдээ зах зээлийн тааламжит нөхцөл бий болсон, хөрөнгийн зах зээл дээр хүлээн авах чадамж бүрдсэн, хувьчлалын бэлтгэл ажил бүрэн хийгдэж дууссан үед гүйцэтгэхээр тогтоолын төслийг боловсрууллаа. Үүнд:

**Нэг. Бүрэн хувьчлагдах хуулийн этгээдүүдийн талаар**

1. “Эрдэнэт-Булганы цахилгаан түгээх сүлжээ” төрийн өмчит хувьцаат компани болон “Багануур, Зүүн өмнөд бүсийн цахилгаан түгээх сүлжээ” төрийн өмчит хувьцаат компанийг өргөтгөх, техник, технологийг шинэчлэх, зардал бууруулах, үйлчилгээний шуурхай, найдвартай байдлыг хангах зорилгоор нээлттэй уралдаант шалгаруулалтын аргаар үндэсний компанид хувьчлах;

2. “Цагаан шонхор” төрийн өмчит үйлдвэрийн газрыг нээлттэй дуудлагын худалдаагаар худалдах;

3. “Оргил рашаан сувилал” төрийн өмчит хувьцаат компанийг үйл ажиллагааных нь чиглэлийг өөрчлөхгүй нөхцөлтэйгээр нээлттэй уралдаант шалгаруулалтын аргаар хувьчлах;

4. “Кино урлагийн дээд сургууль” хязгаарлагдмал хариуцлагатай компанийн төрийн эзэмшлийн хувьцааг бусад хувьцаа эзэмшигчдэд санал болгож, татгалзсан тохиолдолд нээлттэй уралдаант шалгаруулалтын аргаар хувьчлах;

5. ”Авто импекс” хувьцаат компанийн төрийн эзэмшлийн хувьцааг бусад хувьцаа эзэмшигчдэд санал болгож, татгалзсан тохиолдолд төрийн эзэмшлийн хувийг хөрөнгийн биржээр дамжуулан арилжих;

6. “Хөтөлийн цемент шохой” төрийн өмчит хувьцаат компанийн төрийн эзэмшлийн хувьцааг хөрөнгийн биржээр дамжуулан арилжих;

7. “Монсам” төрийн өмчийн оролцоотой хязгаарлагдмал хариуцлагатай компанийн төрийн эзэмшлийн хувьцааг нээлттэй дуудлагын худалдаагаар худалдах;

8. “Авто замын тоног төхөөрөмжийн түрээс” төрийн өмчит хувьцаат компанийн төрийн эзэмшлийн хувьцааг нээлттэй дуудлагын худалдаагаар худалдах;

9. Уламжлалт анагаахын шинжлэх ухаан, технологи, үйлдвэрлэлийн корпораци, Эрчим корпораци, Армоно корпораци болон Хөдөө аж ахуйн техникийн шинжлэх ухаан, технологи, үйлдвэрлэлийн нэгдлийг үйл ажиллагааных нь чиглэлийг өөрчлөхгүй нөхцөлтэйгөөр оюуны өмчийн үнэлгээг харгалзан зөвхөн салбарын эрдэмтэн, судлаачдын багт хаалттай уралдаант шалгаруулалтын аргаар хувьчлах;

**Хоёр. Төрийн эзэмшлийн хувийг бууруулах хуулийн этгээдүүдийн талаар**

1. “Монголын хөрөнгийн бирж” төрийн өмчит хувьцаат компанийн бүтцийг өөрчлөн зохион байгуулж, нийт хувьцааны 34-өөс доошгүй хувийг төрийн эзэмшилд байлгаж, 66 хувийг үе шаттайгаар стратегийн болон санхүүгийн хөрөнгө оруулагч нарт санал болгох, хувьцааг Монголын хөрөнгийн бирж болон гадаадын нэр хүнд бүхий хөрөнгийн биржээр нээлттэй арилжих;

2. “Тариалан эрхлэлтийг дэмжих сан” /төрийн өмчит үйлдвэрийн газар/-г компанийн хэлбэрт шилжүүлж, компанийн 34-өөс доошгүй хувийг төрийн эзэмшилд байлгаж, 66 хүртэлх хувийг үе шаттайгаар хувьчлах;

3. “Хөдөө аж ахуйн бирж” хязгаарлагдмал хариуцлагатай компанийг хувьцаат компанийн хэлбэрт шилжүүлж, нийт хувьцааны 34-өөс доошгүй хувийг төрийн эзэмшилд байлгаж, 66 хүртэлх хувийг Монголын хөрөнгийн биржээр үе шаттайгаар хувьчлах;

4. “Монгол шуудан” төрийн өмчит хувьцаат компанийн нийт хувьцааны 34 хувьтай тэнцэх хэмжээнд нэмэлт хувьцаа гаргаж, Монголын хөрөнгийн биржээр арилжих;

5. “МИАТ” төрийн өмчит хувьцаат компанийн 51-ээс доошгүй хувийг төрийн эзэмшилд байлгаж, 49 хүртэлх хувийг нээлттэй уралдаант шалгаруулалтаар хувьчлах;

6. “Монголын цахилгаан холбоо” хувьцаат компанийн төрийн эзэмшлийн хувьцааг 34 хувь байлгах хэмжээнд нэмэлт хувьцаа гарган хөрөнгө оруулагчдыг татах;

7. “Мэдээлэл холбооны сүлжээ” төрийн өмчит хязгаарлагдмал хариуцлагатай компанийн 34-өөс доошгүй хувийг төрийн эзэмшилд байлгаж, 66 хүртэлх хувийг энэ чиглэлийн үйл ажиллагаа эрхэлдэг аж ахуйн нэгжүүдэд үе шаттайгаар хувьчлах;

8. “Шивээ-Овоо” хувьцаат компанийн төрийн эзэмшлийн 20 хүртэл хувьд ногдох хувьцааг Монголын хөрөнгийн бирж болон гадаадын нэр хүнд бүхий хөрөнгийн биржээр арилжих;

9. “Багануур” хувьцаат компанийн нийт хувьцааны 51-ээс доошгүй хувийг төрийн эзэмшилд байлгах хэмжээнд нэмэлт хувьцаа гаргаж, Монголын хөрөнгийн биржээр арилжих.

“Мэдээлэл холбооны сүлжээ” төрийн өмчит хязгаарлагдмал хувьцаат компанийн 34-өөс доошгүй хувийг төрийн эзэмшилд байлгаж, 66 хүртэлх хувийг үе шаттайгаар хувьчлахтай холбогдуулан “Төрийн өмчөөс хувьчилж үл болох эд хөрөнгийн жагсаалт батлах тухай” Улсын Их Хурлын 1999 оны 64 дүгээр тогтоолын хавсралтаар батлагдсан “Төрийн өмчөөс хувьчилж үл болох эд хөрөнгийн жагсаалт”-ын “Хоёр. Дэд бүтцийн салбар” гэсэн бүлгийн “10. Сансрын холбооны газрын станц, 11. Олон улсын АТС” гэсэн хэсгийг хасах тухай Улсын Их Хурлын тогтоолын төсөл боловсруулав. Олон улсын АТС нь зөвхөн төрийн өмчийн төдийгүй, хувийн хэвшлийн энэ чиглэлийн аж ахуйн нэгжүүдэд байгаа болно.

Төрийн өмчийг хувьчлах, өөрчлөн байгуулах үндсэн чиглэлийн төсөлд тусгасан төрийн өмчит хуулийн этгээдийг хувьчлах арга, хэлбэр, бүтцийн өөрчлөлтийн бодлогыг хэрэгжүүлэх арга замыг тодорхойлсон жагсаалтыг Засгийн газар жил бүр баталж, Үндсэн чиглэлийн хэрэгжилтийг зохион байгуулан, үр дүнг Улсын Их Хуралд жил бүр тайлагнана.

“Төрийн өмчийг 2013-2016 онд хувьчлах, өөрчлөн байгуулах үндсэн чиглэл батлах тухай” Улсын Их Хурлын тогтоолын төслийг боловсруулж, үзэл баримтлалыг батлуулж, яамдын саналыг авч тусган Засгийн газрын хуралдаанаар 2013, 2014 онд 5 удаа хэлэлцсэн юм. Улмаар тогтоолын төслийг Засгийн газрын 2014 оны 6 дугаар сарын 7-ны өдрийн хуралдаанаар хэлэлцэн дэмжиж, Улсын Их Хуралд өргөн мэдүүлэхээр тогтсон болно.

“Төрийн өмчийг 2014-2016 онд хувьчлах, өөрчлөн байгуулах үндсэн чиглэл батлах тухай” тогтоолын төсөл, холбогдох тогтоолын төсөл, үзэл баримтлал, аж ахуйн нэгж бүрийн танилцуулга, бусад холбогдох материалыг хавсаргав.

ЗАСГИЙН ГАЗАР

**ХУВЬЧЛАХ, ӨӨРЧЛӨН БАЙГУУЛАХ ХУУЛИЙН**

**ЭТГЭЭДҮҮДИЙН ТАНИЛЦУУЛГА**

**Нэг. Бүрэн хувьчлагдах хуулийн этгээдүүд**

***1. “Эрдэнэт-Булганы цахилгаан түгээх сүлжээ” төрийн өмчит хувьцаат компани.***

1973 оны 5 дугаар сард Эрдэнэт-Дарханы 220кВ-ын шугамын тулгуур анх боссоноор гараагаа эхлэн Сайд нарын Зөвлөлийн 1980 оны 12 дугаар сарын 05-ны өдрийн 377 дугаар тогтоолоор төвийн бүсийн баруун, баруун хойд чиглэлийн цахилгаан дамжуулах шугамын ашиглалт, засварыг хариуцуулахаар Эрдэнэт-Булганы цахилгаан шугам сүлжээний газар байгуулагдсан.

Эрчим хүчний салбарыг арилжааны хэлбэрт шилжүүлэх, хувьчлах хөтөлбөрийн хүрээнд Засгийн газрын 2001 оны 7 дугаар сарын 9-ний өдрийн 164 дүгээр тогтоолын дагуу “Эрдэнэт-Булганы цахилгаан түгээх сүлжээ” ТӨХК нэртэйгээр 2001 оны 8 дугаар сарын 1-ний өдөр өөрчлөн байгуулагдсан.

Тус компани нь Орхон, Булган, Архангай, Өвөрхангай, Төв, Хөвсгөл, Сэлэнгэ, Дундговь, Завхан, Өмнөговь, Баянхонгор зэрэг 11 аймгийн 4 аймгийн төв, тэдгээрийн 95 сум суурин газрын 4500 гаруй аж ахуйн нэгж, 55000 айл өрхөд цахилгаан эрчим хүч түгээх, хангах үйл ажиллагааг 0.4-35кв-ын 5835.2 км шугам сүлжээ, 549 дэд станц болон хуваарилах байгууламжийг ашиглан гүйцэтгэж байна.

Компанийн эзэмшил үйлчилгээний заагийн хойд тал нь Хөвсгөл аймгийн Эрдэнэбулган сум, урд тал нь Өмнөговь аймгийн Мандал-Овоо, зүүн тал нь Төв аймгийн Бүрэн, баруун тал нь Завхан аймгийн Их-Уул сум хүртлэх газар нутагт цахилгаан эрчим хүчийг түгээж байна.

Бүтэц зохион байгуулалтын хувьд Булган, Архангай, Өвөрхангай, Хархорины гэсэн орон нутгийн 4 салбартай, 589 ажилтантайгаар ажиллагаа явуулж байна.

Эдийн засгийн үзүүлэлт

|  |  |  |  |
| --- | --- | --- | --- |
|  |  |  | /мян.төг/ |
| **д/д** | **Үзүүлэлт** | **2012 он** | **2013 он** |
| Төрийн өмчийн хувь | 100% | 100% |
| 1 | Авлага | 492,259.5 | 1,178,884.2 |
| 2 | Эргэлтийн хөрөнгийн дүн | 2,520,992.0 | 2,854,143.8 |
| 3 | Үндсэн хөрөнгийн дүн | 35,297,565.5 | 33,257,982.2 |
| 4 | Нийт хөрөнгийн дүн | 28,177,551.4 | 36,277,562.6 |
| 5 | Нийт өглөг | 4,710,290.4 | 6,237,983.3 |
| 6 | Өөрийн хөрөнгө | 23,467,261.0 | 30,039,579.3 |
| 7 | Нийт орлого | 86,818,123.80 | 97,186,509.00 |
| 8 | Нийт зардал | 89,143,862.60 | 99,450,808.20 |
| 9 | Цэвэр ашиг (алдагдал) | (2,325,738.8) | (2,264,299.2) |
| 10 | Ажиллагсдын тоо | 581 | 589 |

***2. “Багануур, зүүн өмнөд бүсийн цахилгаан түгээх сүлжээ” төрийн өмчит хувьцаат компани***

“Багануур зүүн өмнөд бүсийн цахилгаан түгээх сүлжээ” төрийн өмчит хувьцаат компани нь БНМАУ-ын Сайд нарын зөвлөлийн 1984 оны 11 дүгээр сарын 26-ны өдрийн 328 дугаар тогтоолоор “Багануур цахилгаан шугам сүлжээний газар” нэртэйгээр байгуулагдсан болно.

Засгийн газрын 2001 оны 164 дүгээр тогтоолын дагуу “Багануур-Зүүн өмнөд бүсийн цахилгаан түгээх сүлжээ” ТӨХК болон бүтэц, зохион байгуулалтын хувьд өөрчлөгдөж, эзэмшил үйлчилгээний заагаар хойд тал нь Хэнтий аймгийн Дадал сумаас, урд тал нь Дорноговь аймгийн Замын-Үүд сум хүртэл, зүүн тал нь Сүхбаатар аймгийн Түмэнцогт сумаас, баруун тал нь Дундговь аймгийн Дэлгэрхангай сум хүртэл газар нутаг, Улаанбаатар хотын Багануур дүүрэг, Хэнтий, Говьсүмбэр, Дорноговь, Дундговь аймгуудын төв, 7 аймгийн, 57 сумын нутаг дэвсгэрт байрлах нийт 35768 хэрэглэгчийг 5 салбар 480 ажилтантайгаар цахилгаан эрчим хүчээр зохицуулалттай хангах, түгээх тусгай зөвшөөрлийн дагуу бизнесийн үйл ажиллагааг амжилттай эрхлэн явуулж байна.

Эдийн засгийн үзүүлэлт

|  |  |  |  |
| --- | --- | --- | --- |
|  |  |  | /мян.төг/ |
| **д/д** | **Үзүүлэлт** | **2012 он** | **2013 он** |
| Төрийн өмчийн хувь | 100% | 100% |
| 1 | Авлага | 185,601.8 | 1,423,285.4 |
| 2 | Эргэлтийн хөрөнгийн дүн | 1,107,942.3 | 3,393,804.7 |
| 3 | Үндсэн хөрөнгийн дүн | 30,309,243.1 | 35,648,814.3 |
| 4 | Нийт хөрөнгийн дүн | 31,981,777.9 | 39,064,491.4 |
| 5 | Нийт өглөг | 163,441.2 | 3,844,949.1 |
| 6 | Өөрийн хөрөнгө | 31,818,336.7 | 35,219,542.3 |
| 7 | Нийт орлого | 25,341,080.90 | 26,662,724.40 |
| 8 | Нийт зардал | 25,102,184.60 | 27,838,365.20 |
| 9 | Цэвэр ашиг (алдагдал) | 238,896.3 | (1,175,640.8) |
| 10 | Ажиллагсдын тоо | 476 | 480 |

***3. “Цагаан шонхор” төрийн өмчит үйлдвэрийн газар***

“Цагаан шонхор” төрийн өмчит үйлдвэрийн газар нь цагдаа болон дотоодын цэрэг бусад хүчний байгууллагуудын хэрэгцээт дүрэмт хувцас хэрэглэлийг үйлдвэрлэж нийлүүлэх зорилгоор Цагдаагийн ерөнхий газрын харъяанд 1992 онд байгуулагдсан.

“Цагаан шонхор” төрийн өмчит үйлдвэрийн газар нь 40 оёдлын төхөөрөмж, 18 оёдолчин, нийт 33 ажилтантайгаар үйл ажиллагаагаа явуулж байна.

Эдийн засгийн үзүүлэлт

|  |  |  |  |
| --- | --- | --- | --- |
|  |  |  | /мян.төг/ |
| **д/д** | **Үзүүлэлт** | **2012 он** | **2013 он** |
| Төрийн өмчийн хувь | 100% | 100% |
| 1 | Авлага | 0.0 | 0.0 |
| 2 | Эргэлтийн хөрөнгийн дүн | 174,869.7 | 49,077.1 |
| 3 | Үндсэн хөрөнгийн дүн | 45,173.1 | 50,388.4 |
| 4 | Нийт хөрөнгийн дүн | 220,042.8 | 99,465.5 |
| 5 | Нийт өглөг | 129,809.0 | 6,244.2 |
| 6 | Өөрийн хөрөнгө | 90,233.8 | 93,221.3 |
| 7 | Нийт орлого | 449,207.9 | 493,735.4 |
| 8 | Нийт зардал | 447,158.4 | 490,747.9 |
| 9 | Цэвэр ашиг (алдагдал) | 1,844.5 | 2,987.5 |
| 10 | Ажиллагсдын тоо | 35 | 33 |

***4. “Оргил рашаан сувилал” төрийн өмчит хувьцаат компани***

“Оргил рашаан сувилал”-ын барилгын шав нь анх 1969 онд тавигдан, 1974 онд сувилалын үйл ажиллагаа явуулахаар байгуулагдан 1990 он хүртэл Монголын үйлдвэрчний эвлэлийн төв зөвлөлөөс санхүүжин үйл ажиллагаагаа явуулж байгаад 1990 оноос Эрүүл мэндийн яамны харьяанд шилжин улсын төсвөөс санхүүждэг болсон байна.

Төрийн өмчийн хорооны 2006 оны 4 дүгээр сарын 6-ны өдрийн 235 дугаар тогтоолоор “Оргил рашаан сувилал”-ыг төрийн өмчит хувьцаат компанийн хэлбэрт шилжүүлэн өөрчлөн байгуулагдсан болно.

“Оргил рашаан сувилал” ТӨХК нь 9300 м2 талбай бүхий байр, 60.8 га газар эзэмшин үйл ажиллагаагаа явуулдаг.

“Оргил рашаан сувилал” ТӨХК нь бүтцийн хувьд эмчилгээ үйлчилгээ, аж ахуй санхүү, сургалт, гадаад харилцаа гэсэн тасаг, албадын зохион байгуулалттайгаар ажиллаж байна. Өдгөө дөчин жилийн түүхтэй “Оргил рашаан сувилал” нь байгалийн рашаан усны нөөц, иргэдийн рашаан сувилалын эмчилгээний хэрэгцээт шаардлага, рашаан сувилалыг хөгжүүлэх үндэсний хөтөлбөрийг мөрдөн, байгалийн эмчилгээний хүчин зүйлийг зөв ашиглах, сувилалын эмчилгээ, үйлчилгээг өргөжүүлэх, чанарыг дээшлүүлэхэд анхааран ажиллаж байгаа бөгөөд нийт 324 ортойгоор үйл ажиллагаа явуулж байгаагаас сувилалын эмчилгээнд 264 хүн/ор, клиник эмчилгээнд 60 хүн/ороор жилдээ 10000 гаруй хүнд үйлчилгээ үзүүлж байна.

Эдийн засгийн үзүүлэлт

|  |  |  |  |
| --- | --- | --- | --- |
| , |  |  | /мян.төг/ |
| **д/д** | **Үзүүлэлт** | **2012 он** | **2013 он** |
| Төрийн өмчийн хувь | 100% | 100% |
| 1 | Авлага | 198.5 | 68.1 |
| 2 | Эргэлтийн хөрөнгийн дүн | 534,848.4 | 795,973.8 |
| 3 | Үндсэн хөрөнгийн дүн | 4,177,513.3 | 4,522,340.5 |
| 4 | Нийт хөрөнгийн дүн | 4,719,486.7 | 5,334,289.3 |
| 5 | Нийт өглөг | 7,046.7 | 35,236.8 |
| 6 | Өөрийн хөрөнгө | 4,712,440.0 | 5,299,052.5 |
| 7 | Нийт орлого | 2,913,718.4 | 3,545,735.6 |
| 8 | Нийт зардал | 2,267,493.2 | 2,732,944.3 |
| 9 | Цэвэр ашиг (алдагдал) | 646,225.2 | 812,791.3 |
| 10 | Ажиллагсдын тоо | 135 | 135 |

***5. ”Кино урлагийн дээд сургууль” төрийн өмчийн оролцоотой хязгаарлагдмал хариуцлагатай компани***

Кино урлагийн дээд сургууль нь 2008 онд магадлан итгэмжлэгдсэн дээд сургууль болсон. Кино урлагийн дээд сургуулийн нийт хувьцааны 51 хувийг төр эзэмшиж, 49 хувийг “ТВШ студи” ХХК, “ЭСТИЭС констракшн” ХХК-иуд эзэмшиж байна.

Тус сургууль нэг ээлжиндээ 650 оюутан хичээллэх 3 давхар хичээлийн байртай, дуу бичлэгийн студи, сургалтын театр, кино театр, видео үзвэрийн студи, фото павильон, интернетэд холбогдсон компьютерийн танхимууд, 12000 гаруй номын фонд бүхий цахим номын сан, монголын болон гадаадын уран сайхны 400 гаруй нэрийн кино фонд, 150 гаруй нэрийн хөгжмийн фондтойгоор үйл ажиллагаа явуулж байна.

Эдийн засгийн үзүүлэлт

|  |  |  |  |
| --- | --- | --- | --- |
|  |  |  | /мян.төг/ |
| **д/д** | **Үзүүлэлт** | **2012 он** | **2013 он** |
| Төрийн өмчийн хувь | 51% | 51% |
| 1 | Авлага | 120,144.5 | 283,722.2 |
| 2 | Эргэлтийн хөрөнгийн дүн | 313,355.5 | 624,325.2 |
| 3 | Үндсэн хөрөнгийн дүн | 526,674.6 | 564,390.1 |
| 4 | Нийт хөрөнгийн дүн | 865,179.1 | 1,214,753.3 |
| 5 | Нийт өглөг | 4,962.9 | 259,206.3 |
| 6 | Өөрийн хөрөнгө | 860,216.2 | 955,547.0 |
| 7 | Нийт орлого | 547,411.2 | 412,614.0 |
| 8 | Нийт зардал | 152,925.0 | 326,136.4 |
| 9 | Цэвэр ашиг (алдагдал) | 394,486.2 | 86,477.6 |
| 10 | Ажиллагсдын тоо | 59 | 62 |

***6. ”Авто импекс” төрийн өмчийн оролцоотой хувьцаат компани***

Засгийн газрын Өмч хувьчлалын комиссын 1995 оны 45 дугаар тогтоолын дагуу хуучин “Авто импорт хангамжийн нэгдэл” нь “Авто импекс“ хувьцаат компани болон өөрчлөн зохион байгуулагдаж үйл ажиллагаа явуулж байна.

Компанийн эзэмшилд байгаа үл хөдлөх хөрөнгө нь 1981 онд хуучин ЗХУ-ын хүч хөрөнгөөр баригдсан жилд Зил-130 маркийн ачааны 1500 автомашинд засвар үйлчилгээ хийх станцын иж бүрэн барилга байгууламж юм. Тус байгууламж нь нийт 8750 ам метр талбай бүхий үйлдвэрийн хоёр байр, 5 давхар оффисын барилга, бусад туслах барилгуудаас бүрддэг ба 4 га газарт үйл ажиллагаа явуулж байна.

Компанийн хувьцааны 51 хувь нь төрийн өмч, 17.3 хувийг “Сэргэн мандалт групп” ХХК, 17.8 хувийг “Жем интернэшнл” ХХК, иргэн Ч.Батхүү 4.7 хувийг, бусад хувийг 7000 гаруй жижиг хувьцаа эзэмшигчид эзэмшдэг.

Компанийн үндсэн үйл ажиллагаа нь авто машины сэлбэгийн худалдаа, засвар үйлчилгээ боловч сүүлийн жилүүдэд алдагдалтай ажиллаж санхүүгийн хувьд хүндэрсэн тул үндсэн үйл ажиллагаа алдагдаж байр талбайгаа түрээслэн ажиллаж байна.

Эдийн засгийн үзүүлэлт

|  |  |  |  |
| --- | --- | --- | --- |
|  |  |  | /мян.төг/ |
| **д/д** | **Үзүүлэлт** | **2012 он** | **2013 он** |
| Төрийн өмчийн хувь | 51% | 51% |
| 1 | Авлага | 157,097.6 | 181,454.5 |
| 2 | Эргэлтийн хөрөнгийн дүн | 306,509.0 | 332,832.2 |
| 3 | Үндсэн хөрөнгийн дүн | 2,660,926.3 | 2,575,471.4 |
| 4 | Нийт хөрөнгийн дүн | 3,021,400.5 | 2,962,211.6 |
| 5 | Нийт өглөг | 6,191,908.1 | 6,186,977.1 |
| 6 | Өөрийн хөрөнгө | (3,170,507.6) | (3,224,765.5) |
| 7 | Нийт орлого | 203,944.5 | 233,574.8 |
| 8 | Нийт зардал | 239,891.8 | 287,832.7 |
| 9 | Цэвэр ашиг (алдагдал) | (35,947.3) | (54,257.9) |
| 10 | Ажиллагсдын тоо | 8 | 13 |

***7. “Хөтөлийн цемент шохой” төрийн өмчит хувьцаат компани***

“Хөтөлийн цемент шохой” төрийн өмчит хувьцаат компани нь жилдээ 500 мянган тонн цемент, 65 мянган тонн шохой үйлдвэрлэх хүчин чадалтайгаар 1985 онд байгуулагдсан.

Монгол Улсын Их Хурлын 2010 оны 11 дүгээр тогтоол, Засгийн газрын 2010 оны 86 дугаар тогтоолоор Хөтөлийн цемент шохойн үйлдвэрийн технологийг хуурай аргад шилжүүлж, үйлдвэрлэлийн хэмжээг 1.0 сая тоннд хүргэх нөхцөлтэйгөөр гадаад, дотоодын хөрөнгө оруулалтыг татахаар шийдвэрлэсэн болно.

“Бэйзмент” ХХК нь төслийн хөрөнгө оруулагчаар шалгарч, 2011 оны 1 дүгээр сараас цемент үйлдвэрлэлтийн нойтон аргыг хуурай аргад шилжүүлэх технологийн шинэчлэлт хийж, хүчин чадлыг эхний ээлжинд 1,0 сая тоннд хүргэх төслийн хөрөнгө оруулалтыг хийж, хуурай аргын үйлдвэр ашиглалтанд хүлээн аваад байна.

Энэхүү төсөл хэрэгжиж, үйлдвэр ашиглалтанд орсноор жилдээ цемент үйлдвэрлэлтийн хэмжээ 4 дахин нэмэгдэн 1.0 сая тонн цемент үйлдвэрлэж, улс орны хөгжилд үнэтэй хувь нэмэр оруулах ба цементийн нэгжийн өртөг одоогийн нойтон аргын үйлдвэрээс 34 хувиар буурахаар тооцоо гарч байгаа юм.

“Хөтөлийн цемент шохой” ТӨХК нь нийт 876 хүн ажиллагсадтай, Хөтөл тосгоныг дулааны эрчим хүчээр хангах үүрэг хүлээн ажилладаг. Тус үйлдвэр нь Хөтөл-1, Хөтөл-2 гэсэн шохойн чулуун ордыг ашиглах тусгай зөвшөөрөл эзэмшдэг.

“Хөтөлийн цемент шохой” ХК нь шохойн чулууны нөөц батлагдсан 2 орд газартай, эх орны түлш түүхий эд хэрэглэдэг, технологийн үндсэн тоног төхөөрөмжүүд хэвийн ажиллагаатай ба үйлдвэрлэл тогтворжиж, бүтээгдэхүүний чанар баталгаажсан, ус, дулаан хангамж, инженерийн шугам сүлжээ, төвийн бүсийн цахилгаан эрчим хүч, төмөр зам, авто замын нэгдсэн сүлжээнд холбогдсон зэрэг дэд бүтэц сайтай, туршлагатай, тогтвор суурьшилтай амьдрах мэргэшсэн боловсон хүчинтэй байна.

Эдийн засгийн үзүүлэлт /мян.төг/

|  |  |  |  |
| --- | --- | --- | --- |
|  |  |  |  |
| **д/д** | **Үзүүлэлт** | **2012 он** | **2013 он** |
| 1 | Авлага | 2,317,590.8 | 3,124,447.9 |
| 2 | Эргэлтийн хөрөнгийн дүн | 15,301,434.4 | 13,772,651.5 |
| 3 | Үндсэн хөрөнгийн дүн | 19,819,135.5 | 23,217,870.2 |
| 4 | Хөрөнгө оруулалт | 122,742,315.0 | 150,087,223.8 |
| 5 | Нийт хөрөнгийн дүн | 158,060,334.5 | 188,404,261.2 |
| 6 | Нийт өглөг | 144,703,347.4 | 178,798,053.8 |
| 7 | Өөрийн хөрөнгө | 13,356,987.1 | 9,606,207.4 |
| 8 | Нийт орлого | 41,293,490.5 | 30,225,820.6 |
| 9 | Нийт зардал | 37,964,702.2 | 31,976,314.9 |
| 10 | Цэвэр ашиг (алдагдал) | 3,328,788.3 | (1,750,494.3) |

***8.* “Монсам” төрийн өмчийн оролцоотой хязгаарлагдмал хариуцлагатай компани**

Нэг удаагийн зүү, тариур үйлдвэрлэлийн “Монсам” хязгаарлагдмал хариуцлагатай компани нь БНМАУ-ын Сайд нарын Зөвлөл /хуучин нэрээр/-ийн 1990 оны 109 дүгээр тогтоол, Худалдаа үйлдвэрийн сайдын 1994 оны 295, Эрүүлийг хамгаалах сайдын а/24 дүгээр тушаалаар байгуулагдаж, 1995 оны 7 дугаар сарын 1-ний өдөр ашиглалтад орсон.

Тус компани нь 10,987.5 төгрөгийн нэрлэсэн үнэ бүхий нийт 60000 ширхэг хувьцаатай, үүнээс төрийн мэдлийн 80 хувь буюу 48000 ширхэг, БНСУ-ын “Шина” корпораци 20 хувь буюу 12000 ширхэг хувьцааг эзэмшиж байна.

Жилдээ Япон, БНСУ-ын техник, технологиор 1, 3, 5, 10, 20 граммын тариурыг Монгол Улсын MNS 4270:99, MNS 4271:99, 4272:2000 стандартын дагуу 30.0 сая ширхэг үйлдвэрлэж, Стандартчилал хэмжил зүйн газрын итгэмжлэлийн албанаас итгэмлэгдсэн бактериологи, механик туршилтын лабораторит 30 гаруй төрлийн шинжилгээнүүдээр баталгаажуулж хэрэглэгчдэд нийлүүлэх хүчин чадалтай үйлдвэр юм.

Нийт түүхий эд, материалын 90 гаруй хувийг Солонгос Улсаас импортоор авдаг тул бүтээгдэхүүн үйлдвэрлэх зардал их, борлуулалт багатайгаас үйлдвэрлэлийн тоо хэмжээ буурч нэгж бүтээгдэхүүн тус бүрийн өртөг нь борлуулалтын үнээс өндөр гардаг нь алдагдалд оруулж, хямд үнэтэй импортын тариуртай үнээр өрсөлдөх боломжгүйд хүргэдэг байна. “Монсам” ХХК-ийн үйл ажиллагаа доголдсоноос санхүүгийн байдал хүндэрч борлуулалт, үйлдвэрлэлтийн хэмжээ буурч 2011 оны 4 дүгээр сарын 1-ний өдрөөс өнөөдрийг хүртэл хугацаанд үйлдвэрлэл явуулалгүй сул зогсож байна.

Үйлдвэрлэл явагдаагүй учраас ажилчдаа сул зогсолтын байдлаар амраасан боловч өөр ажилд шилжиж, одоо албан ёсны бүртгэлтэй 38 ажилтантай байна. Компанид өнөөдрийн байдлаар 5 хүн ажиллаж байна. Ажилчдын нийгмийн даатгалын шимтгэлийг компанийн Төлөөлөн удирдах зөвлөлөөс сар бүр төлж байх шийдвэр гаргасан учраас хөдөлмөрийн хөлсний доод хэмжээгээр тооцон төлж байна.

Компанийн үйл ажиллагаа цаашид улам хүндэрч төлбөрийн чадваргүйн улмаас ажилчдын нийгмийн даатгалын шимтгэл, цахилгаан, ус дулаан зэрэг ашиглалтын зардлуудыг төлж чадахгүйд хүрээд байна. Мөн компанийн сантехникийн шугам үйлдвэрлэл ашиглалтанд орсоноос хойш урсгал засварт ороогүй учраас нэн түрүүнд солих шаардлага гарч байна.

*Урт хугацаат зээлийн гэрээний тухайд:* Монгол Улсын Засгийн газар, БНСУ-ын “Экспорт Импорт банк”-ны хооронд 1993 оны 11 дүгээр сарын 24-ны өдөр байгуулсан “MON-1” зээлийн хэлэлцээрээр нэг удаагийн зүү, тариурын үйлдвэр байгуулах, үйлдвэрлэлийн тоног төхөөрөмж, түүхий эд, технологийн ноу-хау худалдан авахад зориулж жилийн 3.5 хувийн хүүтэй, 4,123 сая воны зээлийг 15 жилийн хугацаатайгаар олгохоор тохиролцож, Сангийн яам, Эрүүл мэндийн яам, Худалдаа хөгжлийн банк зэрэг байгууллагууд оролцон 1994 оны 12 дугаар сарын 26-ны өдөр “Монголын Засгийн газар хоорондын шугамаар хэрэгжих зээлийн хөрөнгийн дотоод эх үүсвэрийг төсвийн зээлийн хэлбэрт шилжүүлэх гэрээ”-г байгуулсан байна. Уг гэрээг 1998 оны 8 дугаар сарын 17-ны өдөр шинэчилж зээлийн хүүгийн хэмжээ, зээл төлөх хуваарьт өөрчлөлт оруулсан байна.

“Монсам” ХХК-ийн өөрийн хөрөнгө нь хувь нийлүүлсэн хөрөнгөөс багассан төдийгүй хасах дүнтэй болсон байна.

Эдийн засгийн үндсэн үзүүлэлт

/мян.төг/

|  |  |  |
| --- | --- | --- |
| Үзүүлэлт | **2012** | **2013** |
| Авлага | 336,969.4 | 320,912.9 |
| Эргэлтийн хөрөнгө | 600,676.9 | 464,808.3 |
| Үндсэн хөрөнгийн дүн | 604,273.7 | 716,849.6 |
| Нийт хөрөнгийн дүн | 1,231,259.7 | 1,205,393.4 |
| Богино хугацаат өглөг | 120,632.7 | 163,330.5 |
| Урт хугацаат өглөг | 5,483,015.1 | 5,483,015.1 |
| Өглөгийн дүн | 5,603,647.8 | 5,646,345.6 |
| Өөрийн хөрөнгө | (4,372,388.1) | (4,440,952.2) |
| Нийт орлого | 100,916.0 | 47,878.8 |
| Нийт зардал | 1,129,892,7 | 141,638.1 |
| Цэвэр ашиг | (1,028,976.7) | (93,759.3) |

***9.* “Авто замын тоног төхөөрөмжийн түрээс” төрийн өмчит хувьцаат компани**

“Авто замын тоног төхөөрөмжийн түрээс” ТӨХК нь анх 2000 онд Дэлхийн банкны хөнгөлөлттэй зээлээр “Тээврийг сэргээх С-2615 MOG төсөл”-ийн хүрээнд Засгийн газрын 2006 оны 151, 185 дугаар тогтоолыг үндэслэн “Тоног төхөөрөмжийн түрээс” ТӨХК байгуулагдсан. Засгийн газрын 2006 оны 173, Төрийн өмчийн хорооны 2006 оны 479 дүгээр тогтоолоор авто замын салбарын зам барилгын болон засвар арчлалтын компаниудад машин механизм, технологийн техник тоног төхөөрөмжөөр үйлчлэх үндсэн чиг үүрэгтэйгээр “Авто замын тоног төхөөрөмжийн түрээс” ТӨХК байгуулагдсан.

Тус компани нь 7 нэр төрлийн 14 ширхэг машин механизмаар түрээсийн үйл ажиллагаа явуулж авто замын барилга, засварын ажил гүйцэтгэж байна.

“АЗТТТ” ТӨХК нь зам барилгын засварын ажил эрхэлж буй бүх компаниудад өмчийн хэлбэр харгалзахгүй өндөр бүтээлтэй, үр ашигтай техник технологиор үйлчлэх зорилготой байгуулагдсан юм. Тус компани нь үйл ажиллагаа явуулж эхэлснээс хойшхи хугацаанд Хархорин-Цэцэрлэг, Дархан-Эрдэнэт, Зуунмод-Мандалговь, Цэцэрлэг-Тосонцэнгэлийн чиглэлийн мянганы замын бүтээн байгуулалтын их ажил, босоо тэнхлэгийн дагуух Улаанбаатар Баруунхараа, Дархан-Сэлэнгийн зам, Налайх-Чойрын зам, зүүн тийш Хэнтийн чиглэлийн зам, Улаанбаатар хот доторхи замын засвар арчлалтын ажилд техникүүдийг түрээслэх үйл ажиллагааг найдвартай гүйцэтгэж байна.

“АЗТТТ” ТӨХК нь анх байгуулагдахдаа зөвхөн түрээсийн үйл ажиллагаа явуулах зорилготой байсан бол үйл ажиллгаагаа өргөжүүлэх зорилгоор 2010 онд хайрган хучилттай зам барих, хатуу болон хайрган хучилттай зам засварлах, төмөр бетон, ган төмөр, модон гүүр засварлах, замын байгууламжид хамаарах талбай барих, засах тусгай зөвшөөрөл авсан байна. Нийт 36 ажиллагсадтайгаас 70 гаруй хувь нь мэргэжлийн механизмчин, жолооч, инженер техникийн ажилтантай.

Эдийн засгийн үндсэн үзүүлэлт

/мян.төг/

|  |  |  |
| --- | --- | --- |
| Үзүүлэлт | **2012** | **2013** |
| Авлага | 456,500.4 | 285,634.6 |
| Эргэлтийн хөрөнгө | 1,001,261.4 | 1,079,622.4 |
| Үндсэн хөрөнгийн дүн | 1,155,500.5 | 975,259.1 |
| Нийт хөрөнгийн дүн | 2,163,519.8 | 2,062,325.3 |
| Богино хугацаат өглөг | 204,962.3 | 34,865.7 |
| Урт хугацаат өглөг | 13,125.5 | 11,716.2 |
| Өглөгийн дүн | 218,087.8 | 46,581.9 |
| Өөрийн хөрөнгө | 1,945,432.0 | 2,015,743.4 |
| Нийт орлого | 2,669,215.3 | 2,786,991.0 |
| Нийт зардал | 2,580,896.8 | 2,697,455.7 |
| Цэвэр ашиг | 88,318.5 | 89,535.3 |

**10*.* “Уламжлалт анагаахын шинжлэх ухаан, технологи, үйлдвэрлэлийн корпораци”**

# 

Уламжлалт ангаахын шинжлэх ухаан, технологи, үйлдвэрлэлийн корпораци нь эрдэм шинжилгээний судалгаа, уламжлалт анагаах ухааны клиник, уламжлалт эмийн үйлдвэрлэл, эрдэм шинжилгээний төв, уламжлалт анагаахын клиникийн эмнэлэг, амбулатори, төгсөлтийн дараах сургалт, уламжлалт эмийн үйлдвэр гэсэн 5 үндсэн бүтэцтэйгээр үйл ажиллагаа явуулж байна.

Эдийн засгийн үзүүлэлт /мян.төг/

|  |  |  |  |
| --- | --- | --- | --- |
| № | Үзүүлэлт | 2012 | 2013 он |
| 1 | Авлага | 206,321,78 | 48,455,53 |
| 2 | Эргэлтийн хөрөнгө | 649,795,67 | 524,658,39 |
| 3 | Үндсэн хөрөнгө үлдэгдэл үнэ | 2,167,877,47 | 2,047,666,88 |
| 4 | Нийт хөрөнгө | 2,817,673,14 | 2,572,325,27 |
| 5 | Богино хугацаат өглөг | 311,42 | 702,36 |
| 6 | Урт хугацаат өглөг |  |  |
| 7 | Нийт өглөг | 311,42 | 702,36 |
| 8 | Нийт орлого | 2,586,484,12 | 2,614,835,18 |
| 9 | Нийт зардал | 2,445,806,89 | 2,860,573,98 |
| 10 | Цэвэр ашиг /алдагдал/ | 140,67722 | -245,738,80 |
| 11 | Өөрийн хөрөнгө | 2,817,673,14 | 2,572,325,27 |

# Сүүлийн 50-иад жилд уламжлалт анагаах ухааны онол, түүх, эмт бодис, оношлогоо, эмчилгээний аргын шинжлэх ухааны үндэслэлийг тогтоох чиглэлээр эрдэмтэд судлаачдын хийсэн эрэл, хайгуулын үр дүнд “Уламжлалт анагаах ухаан судлал” гэж нэрлэгдэх шинжлэх ухааны шинэ чиглэл бий болгосон байна.

Монгол Улсад үндэсний инновацийн тогтолцоог хөгжүүлэх хөтөлбөрийн хүрээнд тус корпораци 2009 онд эрдэм шинжилгээ-үйлдвэрлэл, эмчилгээ үйлчилгээний ажлын уялдаа холбоог улам нягтруулж өгөөжийг дээшлүүлэх зорилгоор “Технологийн инкубатор”-ыг байгуулан ажиллуулж байна. Мөн ОХУ-ын Буриад, Польш Улсын зарим судалгааны төв болон эмнэлгүүдтэй энэ чиглэлээр хамтран ажиллаж байгаа болно.

***11. Шинжлэх ухаан, технологи, үйлдвэрлэлийн “Эрчим” корпораци***

Тус корпораци нь эрчим хүчний салбарын шинжлэх ухаан, технологийн эрдэм шинжилгээний ажил, судалгаа, туршилт, захиалагчийн хяналтын ажил гүйцэтгэдэг.

Эдийн засгийн үзүүлэлт

мян/төг

|  |  |  |  |
| --- | --- | --- | --- |
| № | Үзүүлэлт | 2012 он | 2013 он |
| 1 | Авлага | 33,986 | 751.194.5 |
| 2 | Эргэлтийн хөрөнгө | 171,234 | 814,937,8 |
| 3 | Үндсэн хөрөнгө үлдэгдэл үнэ | 97,447 | 109.426.7 |
| 4 | Нийт хөрөнгө | 268,681 | 1.129782.8 |
| 5 | Богино хугацаат өглөг | 4,201 | 874.365.2 |
| 6 | Урт хугацаат өглөг |  |  |
| 7 | Нийт өглөг | 4,201 | 874.365.2 |
| 8 | Нийт орлого | 386,359 | 863.305.6 |
| 9 | Нийт зардал | 384,083 | 1.059.935.1 |
| 10 | Цэвэр ашиг /алдагдал/ | 2,000 | -196.629.5 |
| 11 | Өөрийн хөрөнгө | 264,480 | 255.417.6 |

***12. Шинжлэх ухаан, технологи, үйлдвэрлэлийн “Армоно” корпораци***

Армоно корпорацийн үйл ажиллагааны үндсэн чиглэл нь арьс шир, үслэг боловсруулах байгаль орчинд халгүй технологийн судалгаа, жижиг, дунд үйлдвэрүүдийн тоног төхөөрөмж болон хөрөнгө оруулалтын төслүүд боловсруулах, лабораторийн шинжилгээ, туршилт, чанарын баталгаа, арьс шир, үслэг боловсруулах үйлдвэрүүдийн химийн болон туслах материалын сонголт, захиалга, арьс шир, үслэг бүтээгдэхүүн үйлдвэрлэх, хөнгөн үйлдвэрийн салбарт бизнес эрхлэх, инженер-техникийн ажилтнуудын сургалт явуулах, арьс шир боловсруулах ба экологид халгүй техник, технологийн зөвлөлгөө өгөх, арьс ширний салбарын стандарт боловсруулах, батлуулах, салбарын мэргэжлийн ажилчин бэлтгэх, МСҮТ-ийн үйл ажиллагааг явуулахад оршино.

Өнөөдрийн байдлаар Армоно корпораци арьс ширний лабораторийн шинжилгээ туршилт, арьс шир үслэг эдлэл боловсруулах, технологийн зөвлөгөө өгөх зэрэг үйл ажиллагаа явуулж байна.

Төсвөөс санхүүжилт авахгүйгээр өөрсдийн дотоод нөөц бололцоогоор санхүүждэг. Санхүүжилтийн гол эх үүсвэр нь өөрийн байрлаж буй барилгын түрээсийн орлогоос бүрддэг байна. Уг барилга нь өндөр багтаамжтай, төвлөрсөн төлөвлөгөөт эдийн засгийн үед Чех Улсын хөрөнгө оруулалтаар 1976 онд үйлдвэрлэлийн зориулалттай баригдсан 5 давхар барилга юм.

Эдийн засгийн үзүүлэлт

/мян.төг/

|  |  |  |  |
| --- | --- | --- | --- |
| № | Үзүүлэлт | 2012 он | 2013 он |
| 1 | Авлага | 17,730 | 12.995.9 |
| 2 | Эргэлтийн хөрөнгө | 23,408 | 31.848.4 |
| 3 | Үндсэн хөрөнгө үлдэгдэл | 1,143,983 | 2.289.743.1 |
| 4 | Нийт хөрөнгө | 1,167,391 | 1.107.599.1 |
| 5 | Богино хугацаат өглөг | 34,764 | 15.700.0 |
| 6 | Урт хугацаат өглөг |  |  |
| 7 | Нийт өглөг | 34,764 | 15.700.0 |
| 8 | Нийт орлого | 94,091 | 262.469.8 |
| 9 | Нийт зардал | 115,355 | 304.149.0 |
| 10 | Цэвэр ашиг /алдагдал/ | (21,264) | -41.679.2 |
| 11 | Өөрийн хөрөнгө | 1,132,626 | 1.091.899.1 |

***13. Хөдөө аж ахуйн техникийн шинжлэх ухаан, технологи, үйлдвэрлэлийн нэгдэл***

Тус корпораци нь Хөдөө аж ахуйн салбарт шинжлэх ухаан, технологийн болон инновацийн төслүүд хэрэгжүүлж, ХАА-н техникийн угсралтын ажлыг гүйцэтгэдэг.

Тус корпораци нь санхүүжилтийн эх үүсвэрийн хувьд ихэвчлэн шинжлэх ухаан, технологийн болон инновацийн төслийн тендерийн ажлын гүйцэтгэлээр санхүүжиж байна.

Эдийн засгийн үзүүлэлт

/мян.төг/

|  |  |  |  |
| --- | --- | --- | --- |
| № | Үзүүлэлт | 2012 он | 2013 он |
| 1 | Авлага | 27,589 | 0 |
| 2 | Эргэлтийн хөрөнгө | 33,392 | 12,631,3 |
| 3 | Үндсэн хөрөнгө үлдэгдэл | 51,438 | 59,479,0 |
| 4 | Нийт хөрөнгө | 170,295 | 160,331,9 |
| 5 | Богино хугацаат өглөг | 5,725 | 3,349,4 |
| 6 | Урт хугацаат өглөг |  |  |
| 7 | Нийт өглөг | 5,725 | 3,349,4 |
| 8 | Нийт орлого | 59,144 | 133,558,6 |
| 9 | Нийт зардал | 66,931 | 153,201,6 |
| 10 | Цэвэр ашиг /алдагдал/ | (7,787) | -19,643,0 |
| 11 | Өөрийн хөрөнгө | 97,804 | 156,982,5 |

**Хоёр. Төрийн эзэмшлийн хувийг бууруулах хуулийн этгээдүүд**

***1. “Монголын хөрөнгийн бирж” төрийн өмчит хувьцаат компани***

Засгийн газрын 1991 оны 1 дүгээр сарын 18-ны өдрийн 22 дугаар тогтоолоор Монголын хөрөнгийн бирж байгуулагдсан.

“Үнэт цаасны зах зээлийн тухай” хууль 2002 оны 12 дугаар сарын 12-ны өдөр шинэчлэн батлагдсантай холбогдуулан Засгийн газрын 2003 оны 72 дугаар тогтоол, Төрийн өмчийн хорооны 2003 оны 5 дугаар сарын 15-ны өдрийн 299 дүгээр тогтоолын дагуу “Монголын хөрөнгийн бирж” төрийн өмчит хувьцаат компани болж өөрчлөгдсөн байна. “Монголын хөрөнгийн бирж” төрийн өмчит хувьцаат компани нь үнэт цаасны арилжаа эрхлэх үндсэн үйл ажиллагааг эрхэлдэг 100 хувь төрийн өмчит хуулийн этгээд юм.

Төрийн өмчийг 2010-2012 онд хувьчлах, өөрчлөн байгуулах үндсэн чиглэл батлах тухай Улсын Их Хурлын 2010 оны 11 дүгээр тогтоол, Хөрөнгийн зах зээлийг хөгжүүлэх зарим арга хэмжээний тухай 2010 оны 115 дугаар тогтоолыг хэрэгжүүлэх ажлын хүрээнд Хөрөнгийн зах зээлийн хөгжлийг эрчимжүүлэх, “Монголын хөрөнгийн бирж” төрийн өмчит хувьцаат компанийн үйл ажиллагааг боловсронгуй болгон олон улсын жишигт хүргэх зорилгоор 2011 оны 4 дүгээр сарын 7-ны өдөр Төрийн өмчийн хороо, Лондонгийн хөрөнгийн биржтэй стратеги хамтын ажиллагааны “Ажлын мастер гэрээ”-г байгуулж, хөрөнгийн биржийн менежмент болон технологийн шинэчлэлийг хэрэгжүүлэн ажиллаж байна.

Стратеги хамтын ажиллагааны “Ажлын мастер гэрээ”-нийдагуу Millennium IT цогц арилжааны системийг 2012 оны 7 дугаар сарын 2-ны өдрөөс эхлэн нэвтрүүлээд байна. Хөрөнгийн зах зээлийг хөгжүүлэхэд чиглэсэн ажиллагааны хүрээнд үнэт цаасны арилжааны төлбөр тооцооны урдчилсан системийг олон улсын жишгийн дагуу дараа төлбөрт системд шилжүүлэх ажлыг хийж байна. 2012 онд тус бирж дээр хийгдсэн арилжааны үнийн дүнд гадаад, дотоодын хөрөнгө оруулагчдын эзлэх хувийг авч үзвэл 91 хувь нь гадаадын аж ахуйн нэгж байна.

Эдийн засгийн үзүүлэлт

|  |  |  |  |
| --- | --- | --- | --- |
|  |  |  | /мян.төг/ |
| **Үзүүлэлт** | **2011 он** | **2012 он** | **2013 он** |
| Нийт орлого | 2,880,979.5 | 1,491,580.9 | 3,836,336.1 |
| Нийт зардал | 2,389,413.8 | 1,682,305.6 | 3,966,327.7 |
| Цэвэр ашиг | 463,509.3 | (227,194.2) | (129,991.6) |
| Нийт авлага | 212,431.6 | 420,550.2 | 508,943.7 |
| Нийт өглөг | 2,235,072.2 | 5,162,755.0 | 5,246,499.6 |

Тус компанийн орлого буурч, зардал, авлага, өглөг өссөн байгаа нь дээр дурдсан гэрээний дагуу шинээр MIT системийг нутагшуулан хэрэгжүүлж байгаатай холбоотой байна.

Засгийн газрын 2011 оны 3 дугаар сарын 30-ны өдрийн хуралдаанаар Монгол Улсын Хөрөнгийн зах зээл, биржийг хөгжүүлэх “Стратеги хамтын ажиллагааны гэрээ”-г хэрэгжүүлэх зарим арга хэмжээний тухай хэлэлцээд “Ажлын мастер гэрээ”-ний дагуу Лондонгийн хөрөнгийн биржид төлөх 12,7 сая ам.доллар, “Монголын хөрөнгийн бирж” төрийн өмчит хувьцаат компанийн дэд бүтэц, сүлжээ, цахилгаан тоног төхөөрөмжийн шинэчлэлд зарцуулагдах 1,5 сая ам.доллар, нийт 14,2 сая ам.долларыг арилжааны банкнаас зээлж санхүүжүүлэхээр тогтоожээ.

***2. Тариалан эрхлэлтийг дэмжих сан /төрийн өмчит үйлдвэрийн газар/***

Засгийн газрын 2005 оны 6 дугаар сарын 22-ны өдрийн 139 дүгээр тогтоолоор "Буудай" санг "Тариалан эрхлэлтийг дэмжих сан" /ТӨҮГ/ болгон өөрчлөн зохион байгуулжээ.

"Тариалан эрхлэлтийг дэмжих сан" /ТӨҮГ/ нь үр тариа, төмс хүнсний ногоо, малын тэжээлийн үйлдвэрлэлийг эрчимжүүлэх, тариалан эрхлэгчдэд дэмжлэг үзүүлэх ерөнхий чиг үүрэгтэйгээр усалгаатай газар тариаланг хөгжүүлэх, услалтын систем байгуулах, сэргээн засварлах, тариалангийн газрын хөрсний үржил шимийг сайжруулах, нөхөн сэргээх, таримал ургамлын үрийн аж ахуйг хөгжүүлэх, хөдөө аж ахуйн техник, технологийн шинэчлэлт хийх, үйлдвэрлэгчдээс үрийн болон хүнсний улаан буудайг худалдан авах, борлуулах, нөөц бүрдүүлэх, гадаад дотоодын тусламжийн барааг хүлээн авах, хадгалах, хуваарилах зэрэг арга хэмжээг зохион байгуулах, санхүүжүүлэх, эргэн төлөгдөх нөхцөлөөр олгох, үүссэн өр авлагыг барагдуулах, хөрөнгийн ашиглалтанд хяналт тавих, эргэн төвлөрүүлэх зэрэг үйл ажиллагааг эрхлэн явуулж байна.

Монгол Улсын Их Хурлын 2012 оны 37 дугаар тогтоолоор баталсан “Монгол Улсын Засгийн газрын 2012-2016 оны үйл ажиллагааны хөтөлбөр”-ийн 6 дахь “Импортыг орлох экспортын бүтээгдэхүүний үйлдвэрлэлийг дэмжих бодлого”-д “Тариаланг дэмжих сангийн үйл ажиллагааг хувийн хэвшлийн оролцоо бүхий корпораци болгон зохион байгуулах”-аар заасан.

*Эдийн засгийн үзүүлэлт*

*/мян.төг/*

|  |  |  |
| --- | --- | --- |
| Үзүүлэлт | 2012 он | 2013 он |
| Төрийн өмчийн хувь | 100% | |
| Авлага | 87912139.8 | 86500301.7 |
| Эргэлтийн хөрөнгийн дүн | 130687958.6 | 106668738.0 |
| Үндсэн хөрөнгийн дүн | 11595364,4 | 68179682,1 |
| Нийт хөрөнгийн дүн | 142283323,1 | 174848420,2 |
| Нийт өглөг | 109630247,5 | 78822127,9 |
| Өөрийн хөрөнгө | 32653075,5 | 96026292,3 |
| Нийт орлого | 26232243,3 | 121565031,1 |
| Нийт зардал | 37633723,2 | 56794849,3 |
| Цэвэр ашиг (алдагдал) | -11401479,9 | 64770181,8 |
| Ажиллагсдын тоо | 166 | 166 |

***3. “Хөдөө аж ахуйн бирж” төрийн өмчит хязгаарлагдмал хариуцлагатай компани***

Улсын Их Хурлаар Хөдөө аж ахуйн гаралтай бараа, түүхий эдийн биржийн тухай хууль батлагдсантай холбогдуулан Засгийн газрын 2013 оны 30 дугаар тогтоол, Төрийн өмчийн хорооны 2013 оны 40 дүгээр тогтоолоор “Хөдөө аж ахуйн бирж” төрийн өмчит ХХК үүсгэн байгуулагдсан.

“Хөдөө аж ахуйн бирж” ТӨХХК нь Монгол Улсын хэмжээнд хөдөө аж ахуйн гаралтай бараа, түүхий эдийн нэгдсэн зах зээлийг бий болгох, зах зээлд оролцох боломжийг бий болгох зэрэг үйл ажиллагааг эрхлэн явуулж, тусгай зөвшөөрөл бүхий 29 брокерын компанид гишүүнчлэл олгож, 43 агуулах, 2 тээврийн компанид түр итгэмжлэл олгож, арилжаанд оролцуулснаас гадна улсын итгэмжлэгдсэн лабораториудтай хамтран ажиллаж байна.

Эдийн засгийн үзүүлэлт

|  |  |  |
| --- | --- | --- |
|  |  | /мян.төг/ |
| **д/д** | **Үзүүлэлт** | **2013 он** |
| Төрийн өмчийн хувь | 100% |
| 1 | Авлага | 37,558.8 |
| 2 | Эргэлтийн хөрөнгийн дүн | 241,227.8 |
| 3 | Үндсэн хөрөнгийн дүн | 437,034.6 |
| 4 | Нийт хөрөнгийн дүн | 1,515,186.4 |
| 5 | Нийт өглөг | 762.3 |
| 6 | Өөрийн хөрөнгө | 1,514,424.1 |
| 7 | Нийт орлого | 1,472,992.7 |
| 8 | Нийт зардал | 1,118,278.6 |
| 9 | Цэвэр ашиг (алдагдал) | 354,714.1 |
| 10 | Ажиллагсдын тоо | 30 |

***4. “Монгол шуудан” төрийн өмчит хувьцаат компани***

“Монгол шуудан” ХК нь Монгол Улсын шуудангийн үндсэн сүлжээг эзэмшигч бөгөөд 21 аймаг, 334 сумдын салбар болон Улаанбаатар хотын шуудангийн 39 салбарт нийт 865 ажиллагсадтайгаар шуудангийн 20 нэр төрлийн үйлдвэрлэл, үйлчилгээ эрхэлж байна. Шуудангийн тухай хуулийн дагуу Монгол Улсад шуудангийн бүх нийтийн үүргийг дангаараа гүйцэтгэж байна.

Эдийн засгийн үзүүлэлт

/мян.төг/

|  |  |  |
| --- | --- | --- |
| **Эдийн засгийн үзүүлэлт** | **2012** | **2013** |
| Авлага | 1,713,539.4 | 2,057,269.8 |
| Эргэлтийн хөрөнгийн дүн | 5,900,939.6 | 6,373,910.7 |
| Үндсэн хөрөнгийн үлдэгдэл дүн | 7,473,185.2 | 7,915,366.4 |
| Нийт хөрөнгийн дүн | 13,394,247.5 | 14,371,240.3 |
| Богино хугацаат өглөг | 2,139,626.6 | 2,148,946.1 |
| Урт хугацаат өглөг | - | - |
| Өглөгийн дүн | 2,139,626.6 | 2,148,946.1 |
| Өөрийн хөрөнгө | 11,546,620.9 | 12,222,294,2 |
| Нийт орлого | 8,290,646.0 | 8,940,752.5 |
| Нийт зардал | 7,996,121.4 | 8,669,944.6 |
| Цэвэр ашиг /алдагдал/ | 294,524.6 | 270,807.9 |

***5. “МИАТ” төрийн өмчит хувьцаат компани***

Агаарын харилцааны газрыг байгуулж 1957 оны 7 дугаар сард зорчигч, шуудан тээвэрлэж эхэлснээр агаарын тээврийн байгууллагын суурь тавигдсан байна. Монголын иргэний агаарын тээврийн түүхэнд анх удаа олон улсын агаарын тээвэрт үйлчилдэг ТУ-154 онгоцоор олон улсын нислэгийг 1987 онд хийж эхэлжээ.

Зам, тээвэр, холбооны яамны сайдын 1993 оны 8 дугаар сарын 12-ны өдрийн 180 дугаар тушаалаар МИАТ нэгтгэлийг Иргэний агаарын удирдах газар, МИАТ компани гэсэн аж ахуйн тооцоотой хоёр байгууллага болгон салган ажиллуулснаар 100 хувь төрийн өмчит хуулийн этгээд болон үйл ажиллагаа явуулах тусгай зөвшөөрлийг зохих ёсоор авсан байна.

Төрийн өмчийн хорооны 2001 оны 543 дугаар тогтоолоор “МИАТ” компанийн дүрмийг баталж, хувьцаат компанийн хэлбэрт шилжүүлсэн байна.

Монголын иргэний агаарын тээврийн “МИАТ” ТӨХК нь Улаанбаатараас Бээжин, Хонг-Конг, Сөүл, Токио, Москва, Берлин зэрэг 6 чиглэлд тогтмол нислэг үйлдэж, Сингапур, Хайнан, Чежу, Саньяа, Муан, Пхеньян, Дели, Дубай, Бангкок зэрэг хотуудад захиалгат нислэгүүдийг хийж байна.

2012 онд нислэгийн цаг баримтлал 94 хувь байсан бол 2013 онд 96 хувь болж өссөн байна. 2012 онд нийт 2868, 2013 онд 2758 хөөрөлт /12 дугаар сарын 15-ны өдрийн байдлаар/ үйлдсэн ба нислэгийн саатал 2012 онд 718, 2013 онд 624 болж буурсан байна.

Нислэгийн сүлжээгээ өргөжүүлэн шинэ зах зээл нээх, мөн агаарын хөлгийн ашиглалтыг сайжруулж, зорчигч тээвэрлэлтийн орлого нэмэгдүүлэх зорилгоор хуваарьт аялалаас гадна захиалгат аялалуудыг үйлдэх талаар идэвхитэй ажилласнаар захиалгат нислэгүүд болох УБ-Саньяа-УБ, УБ-Дубай-УБ, УБ-Бангкок-УБ, УБ-Дэли-УБ, УБ-Далиан-УБ, УБ-Сингапур-УБ, УБ-Муан-УБ, УБ-Чонгжу-УБ, УБ-Пхеньян-УБ зэрэг нислэгүүдийг амжилттай гүйцэтгэсэн байна.

“МИАТ” ТӨХК нь 2013 онд 391.4 мянган зорчигч, 3,279.2 мянган тонн ачаа тээвэрлэсэн ба тээвэрлэсэн зорчигчийн 98.0 хувийг олон улсын тогтмол аяллын нислэгээр тээвэрлэсэн бол үлдэх 2 хувийг захиалгат нислэгээр тээвэрлэсэн байна. 2013 онд дундажаар 72 хувийн суудал ашиглалттайгаар өмнөх онтой харьцуулахад 19.233 зорчигчоор буюу 5 хувиар зорчигч тээвэрлэлт буурсан үзүүлэлттэй байна.

2012 онд олон улсын чиглэлийн нийт зах зээлд эзлэх хувь нь 56 хувь байсан бол 2013 оны урьдчилсан гүйцэтгэлээр 52 хувь болж 4 нэгжээр буурсан үзүүлэлттэй байна. Зорчигч тээвэрлэлт буурсан гол шалтгаан Туркиш эйрлайнс авиакомпани 2013 оны турш нислэг үйлдэж Европын зах зээлд шууд нөлөөлсөн, мөн эхний хагас жилд зардал бууруулах зорилгоор Москва-Берлин чиглэлд зөвхөн В737 агаарын хөлгөөр нислэг үйлдэж зах зээлд гаргасан суудлын тоог 31 хувиар бууруулсан, Хүннү Эйр нь Хонгконгийн чиглэлд мөн жилийн турш, Шанхай чиглэлд 2013 оны 3 дугаар сараас, Бангкок чиглэлд 2013 оны 6 дугаар сараас тус хуваарь нислэг үйлдэж эхэлсэн нь Бээжин болон Зүүн Өмнөд Ази руу чиглэсэн зорчигч урсгал буурахад зонхилох нөлөөг үзүүлсэн. Мөн манай улсын эдийн засаг хүлээлтийн байдалд орж, уул уурхай зогсонго байдалд орсон нь зорчигч урсгалд нөлөөлснөөс гадна дэлхийн аялал жуулчлалын холбооноос аялал жуулчлал хийхэд хамгийн аюултай орнуудын жагсаалтанд Монгол Улс сүүлийн 10 орны тоонд орсон г.м.

Улсын Их Хурлын 2012 оны37 дугаар тогтоолоор баталсан **“**Монгол Улсын Засгийн газрын 2012-2016 оны үйл ажиллагааны хөтөлбөрийн зорилтыг хэрэгжүүлэх төлөвлөгөөний 84.2-т “Агаарын хөлгийн парк шинэчлэлтийн төслийг хэрэгжүүлж, Ази, Европын чиглэлийн нислэгийн сүлжээг өргөжүүлнэ”, хүрэх түвшинд “Өөрийн өмчлөлийн агаарын 3 хөлөгтэй болсон байна” гэж заасны дагуу Монгол Улс руу чиглэсэн олон улсын нислэгийн давтамж, чиглэлийг хоёр дахин нэмэгдүүлэх зорилт тавин ажиллаж байна.

Эдийн засгийн үзүүлэлт

/мян.төг/

|  |  |  |
| --- | --- | --- |
| **Эдийн засгийн үзүүлэлт** | **2012** | **2013** |
| Авлага | 9,519,181.5 | 13,316,890.8 |
| Эргэлтийн хөрөнгийн дүн | 34,931,124.9 | 55,595,854.5 |
| Үндсэн хөрөнгийн дүн | 6,893,167.1 | 166,878,194.1 |
| Нийт хөрөнгийн дүн | 106,493,883.7 | 238,195,876.2 |
| Богино хугацаат өглөг | 70,584,852.0 | 86,388,146.3 |
| Урт хугацаат өглөг | 42,322,593.7 | 176,974,962.0 |
| Өглөгийн дүн | 112,907,445.7 | 263,363,108.3 |
| Өөрийн хөрөнгө | -6,413,562.0 | -25,167,232.1 |
| Нийт орлого | 169,544,000,0 | 193,951,446.8 |
| Нийт зардал | 173,606,000,0 | 212,595,474,4 |
| Цэвэр ашиг /алдагдал/ | (4,062,000,0) | (18,644,027.5) |

Монгол Улсын Их Хурлын 2013 оны 18 дугаар тогтоолоор баталсан “Төрөөс иргэний нисэхийн салбарт 2020 он хүртэл баримтлах бодлогын 9.4-т Үндэсний агаарын тээвэрлэгчийн үйл ажиллагааг өргөжүүлэх, аялал жуулчлалыг хөгжүүлэх зорилгоор “МИАТ” ТӨХК-ийн агаарын хөлгийн паркийг шинэчлэх төслийг урт хугацаатай хөнгөлөлттэй зээл олгох, төрөөс баталгаа гаргах замаар хэрэгжүүлж, тодорхой хугацаанд татвараас хөнгөлж, чөлөөлөхөөр заасан.

“МИАТ” ТӨХК-ийн парк шинэчлэлтийн хүрээнд “Боинг” компаниас 2013 онд Боинг 767-300 ER агаарын хөлгийг худалдан авсан бөгөөд АНУ-ын Экспорт-Импорт банк болон Монгол Улсын Засгийн газрын баталгаанд тус тус үндэслэн олон улсын арилжааны банкаар дамжуулан нийт 121.4 сая ам долларын санхүүжилтийг 2013 оны 12 дугаар сарын 24-ний өдөр шийдвэрлүүлсэн байна.

“МИАТ” ТӨХК нь Боинг компаниас 2 ширхэг Боинг 767-800 NG агаарын хөлөг худалдан авах гэрээг 2011 оны 4 дүгээр сарын 18-ны өдөр байгуулсан тул тус агаарын хөлгүүдийг 2016 оны I, II улиралд хүлээн авах төлөвлөгөөний дагуу ажиллаж байна.

Агаарын тээврийн салбарт хувийн хэвшлийн оролцоо эрчимтэй нэмэгдэж байгаа бөгөөд нислэгт тэнцэх чадварын гэрчилгээтэй нийт 24 агаарын хөлөг бүхий 10 агаарын тээвэрлэгч үйл ажиллагаагаа явуулж дотоодын агаарын тээвэрт 100 хувийн үйлчилгээ үзүүлж байна.

Засгийн газрын 2013 оны 12 дугаар сарын 14-ний өдрийн 413 дугаар тогтоолоор “МИАТ” төрийн өмчит хувьцаат компанийн гүйцэтгэх удирдлагыг олон улсын нэр хүнд бүхий багаар гэрээгээр гүйцэтгүүлэхээр шийдвэрлэсний дагуу бэлтгэл ажил хийгдэж байна.

**6. *“Монголын цахилгаан холбоо” хувьцаат компани***

“Монголын цахилгаан холбоо” хувьцаат компани нь 1921 онд анх үйл ажиллагаагаа эхлүүлсэн байна. “Монголын цахилгаан холбоо” ХК-ийн үйл ажиллагааг Холбооны яамнаас 1992 онд тусгаарлаж, улмаар 1995 онд хувьчлалын анхан шатыг хэрэгжүүлж, бүтцийн өөрчлөлт хийснээр Засгийн газрын Өмч хувьчлалын комиссын 1995 оны 28 дугаар тогтоол, Дэд бүтцийн хөгжлийн сайдын 208 дугаар тушаалаар гадаадын хөрөнгө оруулалттай хувьцаат компани /нийт хувьцааны 54.67 хувийг Монголын Засгийн газар, 40.0 хувийг БНСУлсын Кореа Телеком компани, 5.33 хувийг иргэд эзэмшиж байгаа/ болгон зохион байгуулагдсан болно.

“Монголын цахилгаан холбоо” хувьцаат компани нь хэрэглэгчдэд хотын доторх, хот хооронд, олон улсын телефон, харилцаа холбооны болон интернэтийн үйлчилгээг Монгол Улсын 21 аймаг, 169 суманд байрлах өөрийн харьяа 23 холбооны газраар дамжуулан үзүүлэх үйл ажиллагааг 1160 ажиллагсадтайгаар эрхэлдэг. Сүүлийн жилүүдэд орчин үеийн утасгүй суурин утас, NGN зэрэг шинэ үйлчилгээ үзүүлж байгаа бөгөөд тус компани нь үйл ажиллагаагаараа Монголын харилцаа холбооны зах зээлийн 11.0 орчим хувийг эзэлж байна.

“Цахилгаан холбооны сүлжээний төрийн өмчийн компани байгуулах тухай” Засгийн газрын 2006 оны 186 дугаар тогтоолын дагуу “МЦХ” ХК-ийн давуу эрхийн түрээсээр ашиглаж байсан төрийн мэдлийн улс, хот хоорондын дамжуулах байгууламж, техникийн барилга байгууламж, хотын доторхи кабелийн сүлжээ, худаг, сувагчлалыг харилцаа холбооны салбарт өрсөлдөөн нэвтрүүлэх, холбооны үйлчилгээ эрхэлдэг хуулийн этгээдүүдэд сүлжээнд чөлөөтэй, нээлттэй холбогдох боломжийг олгох, сүлжээ болон үйлчилгээний бизнесийг салгах зорилгоор 2007 оны 07 дугаар сарын 01-ний өдрөөс “Монголын цахилгаан холбоо” ХК, “Мэдээлэл холбооны сүлжээ” ХХК-ийг үүсгэн байгуулсан болно.

Өнгөрсөн хугацаанд суурин утас хэрэглэгчдийн тоо буурч, өрсөлдөгч үүрэн утасны оператор компаниуд суурин утаснаас ялгарах давуу талаараа хэрэглэгчдийн тоогоо улам бүр нэмэгдүүлж байгаа нь тус компанийн үйл ажиллагаанаас үл хамааран орлого үр ашигт сөргөөр нөлөөлж байна.

“Монголын цахилгаан холбоо” хувьцаат компанид дор дурдсан асуудлууд тулгамдаж байгаа болно. Үүнд:

1. Хөдөлгөөнт үүрэн утасны үйлчилгээ үзүүлэх зөвшөөрөл байхгүйгээс үйлчилгээгээ өргөтгөх боломжгүй.

2. Суурин телефоны сүлжээний станцуудынх нь ашиглалтын гэрээ дууссан. /Alcatel E-10, Siemens EWSD/

3. Орон нутаг болон Улаанбаатарт технологийн хоцрогдлоос болж зах зээлээ алдаж байна.

4. Улаанбаатар хот болон хот хооронд өөрийн сүлжээ бараг байхгүй тул бусад компаниудаас түрээсэлдэг байна. Үүнээс шалтгаалан үйлчилгээний өртөг өндөр болж үнээр бусадтай өрсөлдөж чаддаггүй байна.

Монгол Улсын Засгийн газар, Кореа телекомын хооронд 2007 оны 6-р сарын 24-нд байгуулсан 206 тоот гэрээний 3-р заалтанд GSM 1800 ба 40MHZ зурвасын үелзлийн тусгай зөвшөөрөл олгоно гэж заасан бөгөөд 1995, 2007 онд байгуулсан “Монголын цахилгаан холбоо” компанийн хувьцааг “Кореа телеком”-д худалдах тухай гэрээ, “Цахилгаан холбооны бүтцийн өөрчлөлтийн гэрээ”-нд “МЦХ” ХК-ийн хувьцааг хувьчлахдаа тэргүүн ээлжинд БНСУ-ын “Корей Телеком” компанид санал болгохоор үүрэг хүлээсэн болно.

Санхүүгийн үзүүлэлтэлтийг хүснэгтээр илэрхийлбэл:

/сая.төг/

|  |  |  |
| --- | --- | --- |
| **Үзүүлэлт** | **2012 он** | **2013 он** |
| Төрийн өмчийн эзлэх хувь | 54.67% | 54.67% |
| Авлага | 7,087.1 | 6,230.1 |
| Эргэлтийн хөрөнгийн дүн | 22,107.7 | 21,797.4 |
| Үндсэн хөрөнгийн үнэ | 20,425.8 | 18,207.0 |
| Нийт хөрөнгийн дүн | 42,533.5 | 40,748.7 |
| Богино хугацаат өглөг | 10,180.9 | 4,566.6 |
| Урт хугацаат өглөг | - | 4,370.8 |
| Өглөгийн дүн | 10,180.9 | 8,937.5 |
| Өөрийн хөрөнгө | 32,352.6 | 31,811.2 |
| Нийт орлого | 24,566.1 | 22,946.4 |
| Нийт зардал | 24,176.4 | 22,394.6 |
| Цэвэр ашиг /алдагдал/ | 309.9 | 551.9 |

Монгол Улсын Ерөнхий сайдын 2013 оны 3 дугаар сарын 02-ны өдрийн 39 дүгээр захирамжаар “Монголын цахилгаан холбоо” хувьцаат компанийн бизнесийн хэвийн үйл ажиллагааны загвар болон өрсөлдөх чадварыг сайжруулах, зах зээлийн үнэ цэнийг өсгөх асуудлыг судалж, цаашид авах арга хэмжээний талаар санал боловсруулан хэрэгжүүлэх, тус компанийн хувьцаа эзэмшигч болох БНСУ-ын “Кореа Телеком” корпорацитай хэлэлцээр хийх үүрэг бүхий ажлын хэсэг байгуулагдсан юм.

Тус ажлын хэсэг “Кореа Телеком” корпорацитай 1995, 2007 онд байгуулагдсан гэрээний биелэлтийг дүгнэн “Монголын цахилгаан холбоо” ХК-д хөрөнгө оруулалт оруулах, техник технологийн шинэчлэлт хийх асуудлаар удаа дараа уулзалт зохион байгуулсны үр дүнд тодорхой шийдэлд хүрч улмаар 2 талын хамтын ажиллагааны “Санамж бичиг”-т гарын үсэг зурж, хөтөлбөр төслүүдээ эхлүүлэхээр тохиролцсон болно.

Улмаар Монгол Улсад хөдөлгөөнт холбооны 4 дэх үеийн LTE технологийг нэвтрүүлэх, бөөний урсгалын сүлжээ байгуулах төслийн техник эдийн засгийн үндэслэлийг боловсруулж байна.

Төслийг хэрэгжүүлснээр алслагдсан бүс нутгийн иргэдэд бүх нийтийн үүргийг бүрэн хүргэх нөхцөлийг бүрдүүлэх, стратегийн салбарт, төрийн өмчийн оролцоот үндэсний компани сайтар боловсруулсан томоохон төслийг ТХХТ-ийн хүрээнд хувийн хэвшилтэй хамтран хэрэгжүүлснээр талууд үр шимийг нь хамтран хүртэх боломж бүрдэн мэдээлэл, харилцаа холбооны технологид суурилан эдийн засгийн хөгжлийг эрчимжүүлэх төрийн бодлого, Засгийн газрын хөтөлбөрүүд /е-засаглал, е-боловсрол, е-эрүүл мэнд зэрэг/ бодитой хэрэгжих үндэс суурь тавигдана гэж үзэж байгаа юм.

**7. *Мэдээлэл холбооны сүлжээ ТӨХХК***

Монгол Улсын Засгийн газар харилцаа холбооны салбарт өрсөлдөөнт орчныг бүрдүүлэх, шинэ техник, технологи нэвтрүүлэх, харилцаа холбооны үйлчилгээний чанар, хүртээмжийг дээшлүүлэх зорилгоор  2006 онд харилцаа холбооны суурь сүлжээний эзэмшлийг төрийн өмчит компанид шилжүүлж, зөвхөн сүлжээний үйлчилгээ үзүүлэх эрх зүйн орчныг бүрдүүлсэнээр одоогийн Мэдээлэл холбооны сүлжээ компани байгуулагдсан юм.

Өнөөгийн байдлаар тус компани Монгол Улсын өндөр хурдын шилэн кабелийн сүлжээний 70 орчим хувь буюу 21 аймаг, 227 сумыг хамарсан 11242 км шилэн кабелийн сүлжээг эзэмшин мэдээлэл харилцаа холбооны үйлчилгээ эрхлэгчдэд орчин үеийн бүх төрлийн үйлчилгээг орон нутагт хүргэх эрхлэх нөхцөлийг бүрдүүлсэн байна.

Монгол Улсын Засгийн газраас хэрэгжүүлж буй “Мэдээлэл холбооны үндсэн сүлжээний өргөтгөл шинэчлэл” төслийн хүрээнд 140 сумдыг өндөр хурдын шилэн кабелийн сүлжээнд холбох бүтээн байгуулалтын ажил хийгдэж байна.

* Үндсэн сүлжээний технологийн хяналт удирдлага (24/7 ҮСУТ, Наран төв)
* Үндсэн сүлжээний ашиглалт үйлчилгээ, үйл ажиллагааны бэлэн байдлын хяналт удирдлага
* Ашиглалт үйлчилгээний хяналт
* Сүлжээний чанар, гүйцэтгэлийн хяналт удирдлага
* Мэдээлэл холбооны технологийн сүлжээ бүхий үйлчилгээ эрхлэгчдийн орон нутаг дахь хот хоорондын дамжуулах сүлжээний ашиглалт үйлчилгээний ажлыг гэрээгээр гүйцэтгэх үйл ажиллагааг удирдан зохион байгуулах чиг үүрэгтэйгээр ажиллаж байна.

Эдийн засгийн үзүүлэлт

/мян.төг/

|  |  |  |
| --- | --- | --- |
| **Үзүүлэлт** | **2012** | **2013** |
| Эргэлтийн хөрөнгийн дүн | 17,958,601.9 | 21,999,731.7 |
| Үндсэн хөрөнгө | 62,653,594.4 | 60,117,843.4 |
| Нийт хөрөнгийн дүн | 85,000,031.3 | 86,968,931.2 |
| Богино хугацаат өглөг | 27,871,465.5 | 114,863.0 |
| Урт хугацаат өглөг | 42,396189.1 | 50,561,821.1 |
| Нийт өглөгийн дүн | 70,267,654.6 | 50,676,684.1 |
| Өөрийн хөрөнгө | 14,732,376.7 | 36,292,247.1 |
| Цэвэр борлуулалт | 23,542,483.3 | 25,751,375.9 |
| Борлуулалтын өртөг | 16,757,394.6 | 18,157,959.5 |
| Цэвэр ашиг /алдагдал/ | 6,785,088.7 | 7,593,416.4 |

**8. “Шивээ-Овоо” төрийн өмчийн оролцоотой хувьцаат компани**

Шивээ-Овоогийн хүрэн нүүрсний орд нь Говьсүмбэр аймгийн Шивээ говь сумын нутагт Улаанбаатар хотоос зүүн урагшаа 260 км-т Улаанбаатар-Замын Үүдийн төмөр болон автозамын дагуу дэд бүтэц сайн хөгжсөн бүс нутагт байрладаг.

Шивээ-Овоогийн нүүрсний уурхай нь тухайн үеийн Эрчим хүч, уул уурхайн үйлдвэр, геологийн сайдын 1989 оны 11 дүгээр тушаалаар Шивээ говь хотхоны хамгаалалт, ашиглалтын түр захиргаа нэртэйгээр байгуулагдан үйл ажиллагаагаа явуулж эхэлсэн бөгөөд 1995 оны 09 дүгээр сарын 22-ны өдрийн компанийн хувьцаа эзэмшигчдийн хурлын 1 дүгээр тогтоолоор баталсан “Шивээ-Овоо” ХК-ийн дүрмээр төрийн өмч давамгайлсан хувьцаат компани болж өнөөгийн бүтэц зохион байгуулалтаар ажиллаж байна.

Уг дүрмээр компанийн дүрмийн сангийн хэмжээг 1341.9 сая төгрөг (13419000 ширхэг хувьцаа), үүнээс 1207.7 сая төгрөг буюу 90 хувь төрийн өмч, үлдэх 134.2 сая төгрөг буюу 10 хувь нь хувьцаа эзэмшигчдийн өмч байна гэжээ.

Мөн компанийн хувьцааг өмч хувьчлалын эхний шатанд төрөөс иргэдэд олгосон хөрөнгө оруулалтын эрхийн бичгийн цэнхэр тасалбараар, 1995 оноос Монголын хөрөнгийн биржээр дамжуулан худалдана хэмээн заасны дагуу 1995 оны 8 дугаар сарын 5-ны өдөр арилжаа явагдаж 13,969.7 мян төгрөгөөр хувьчлагдсан байна. Монголын хөрөнгийн биржид бүртгэлтэй байдаг бөгөөд одоогоор 90 хувийг төр, 8.2 хувийг Firebird сан компани, 1.8 хувийг иргэд эзэмшиж байна.

Тус ордын геологийн нийт нөөц нь 1.0 тэрбум тонн бөгөөд үүнээс нарийвчилсан хайгуулаар тогтоогдсон үйлдвэрийн нөөц 600.0 сая тонн юм.

Одоогийн байдлаар нийт 530 ажиллагсадтайгаар Монгол Улсын дотоодын нүүрсний хэрэглээний 30 хувь, “Дулааны дөрөвдүгээр цахилгаан станц” төрийн өмчит хувьцаат компанийн нүүрсний хэрэглээний 50 хувийг хангаж байна.

“Шивээ-Овоо” ХК нь 1998 оноос 2004 оны хооронд 38 нэр төрлийн уул уурхайн дэвшилтэт технологи, тоног төхөөрөмж, барилга байгууламжийн өргөтгөлд Япон улсын Засгийн газрын 67.6 сая ам долларын хөнгөлөлттэй зээлийн хөрөнгөөр уурхайн техник, технологийг шинэчлэх төслийг хэрэгжүүлж, уул тээврийн машин, тоног төхөөрөмж, үйлдвэрийн болон инженерийн, нийгэм ахуйн барилга байгууламжууд ашиглалтад оруулснаар жилдээ 2.0 сая тонн нүүрс олборлох хүчин чадалтай болсон байна.

Шивээ-Овоогийн нүүрсний орд нь нийт 29.5 мянган га талбайг хамран тогтсон, ордын нийт нөөц нь 2.7 тэрбум тонн, үүнээс 564,1 сая тонн нүүрсний нөөцийг нарийвчилсан хайгуулаар, үлдсэн хэсгийг урьдчилсан хайгуулаар тогтоосон байна.

Шивээ-Овоогийн ордын тусгай зөвшөөрлийг одоогийн байдлаар 3 хуулийн этгээд эзэмшиж байна. /”Шивээ овоо” ХК 91 га буюу 0.31 хувь, “Эрдэнэс МГЛ” ХХК 4293 га буюу 14.86 хувь, “Шинэ шивээ овоо” ХХК 24500 га буюу 84.83 хувь/.

“Шивээ-Овоо” ХК нь 2012 онд 1,680.0 мян.тн нүүрс олборлон борлуулж, 6,522.8 мян.м3 хөрс хуулах ажлыг хийсэн байна. Харъяа дээд болон эрх бүхий байгууллагаас урьдчилж мэдэгдсэн хэдий ч нүүрсний үнэ нэмэгдээгүйгээс /одоогоор 1 тонн нүүрсний үнэ 15,560 төг/ борлуулалтын орлогоороо өртгөө нөхөж чадахгүйд хүрч алдагдалтай ажиллах гол нөхцөл бүрдэж байна.

Төрийн өмчийг 2005-2008 онд хувьчлах, өөрчлөн байгуулах үндсэн чиглэлд “Шивээ-Овоо” ХК-ийн төрийн мэдлийн хувьцааг хувьчлахаар шийдвэрлэж байсан боловч лицензийн асуудал болон эрчим хүчийн үнийн хатуу зохицуулалтаас үүдэн хувьчлал явагдаагүй хойшлогдсон байна.

Техник, технологийн шинэчлэлт, шинэ бүтээн байгуулалтад зориулж 40.6 тэрбум төгрөг, 5 дугаар цахилгаан станц баригдахтай холбогдуулан уурхайн хүчин чадлыг жилд 4.5 сая.тонн-д хүргэх өргөтгөлийн ажлыг нэг мөр шийдвэрлэхэд 222.6 тэрбум төгрөг тус тус шаардлагатай байна.

Эдийн засгийн үндсэн үзүүлэлт

/мян.төг/

|  |  |  |
| --- | --- | --- |
| **Үзүүлэлт** | **2012 он** | **2013он** |
| Төрийн өмчийн эзлэх хувь | 90 % | 90% |
| Авлага | 5,156,533.5 | 5,018,417.8 |
| Эргэлтийн хөрөнгийн дүн | 20,149,692.3 | 26,803,860.7 |
| Үндсэн хөрөнгийн дүн | 65,655,083.3 | 65,053,674.9 |
| Нийт хөрөнгийн дүн | 87,161,792.9 | 93,184,575.1 |
| Богино хугацаат өглөг | 13,359,534.4 | 26,848,346.3 |
| Урт хугацаат өглөг | 57,759,457.0 | 53,711,878.1 |
| Нийт өглөгийн дүн | 71,118,991.6 | 80,560,224.4 |
| Өөрийн хөрөнгө | 16,042,801.6 | 12,624,350.7 |
| Цэвэр борлуулалт | 27,190,377.8 | 32,480,752.2 |
| Борлуулалтын өртөг | 29,739,688.7 | 35,741,585.9 |
| Татварын өмнөх ашиг /алдагдал/ | -4,234,857.5 | -3,260,833.7 |
|  |  |  |

Стратегийн ач холбогдол бүхий ашигт малтмалын ордуудыг эдийн засгийн эргэлтэд оруулах ажлыг эрчимжүүлэх талаар авах арга хэмжээний тухай Засгийн газрын 2013 оны 3 дугаар сарын 16-ны өдрийн 100 дугаар тогтоолоор “Шивээ-Овоо” ХК-ийн төрийн эзэмшлийн хувьцааг “Эрдэнэс МГЛ” ХХК-д шилжүүлэхээр шийдвэрлэсний дагуу шилжүүлсэн байна.

“Шивээ-Овоо” хувьцаат компанийн нүүрс олборлох хүчин чадлыг нэмэгдүүлэх, техникийн шинэчлэлт хийхэд шаардлагатай хөрөнгийн эх үүсвэрийг хангах зорилгоор төрийн эзэмшилд 51-ээс доошгүй хувийг байлгаж нэмэлт хувьцаа гарган Монголын хөрөнгийн биржээр арилжаалахаар үндсэн чиглэлийн төсөлд тусгасан.

**9. “Багануур” төрийн өмчийн оролцоотой хувьцаат компани**

Багануурын нүүрсний уурхай нь 1978 онд байгуулагдсан бөгөөд 1995 онд төрийн өмч давамгайлсан хувьцаат компанийн хэлбэрт шилжиж өөрчлөн зохион байгуулагдсан. Геологи хайгуулын ажлын үр дүнгээр балансын болон балансын бус нүүрсний нөөц 623 сая тонн гэж тогтоогдсон байна.

Нийт хувьцааны тоо нь 20 974 360 ширхэг бөгөөд 75 хувийг төр, 25 хувийг хувь хүн, байгууллага эзэмшиж байна. Компани 1130 гаруй ажиллагсадтай бөгөөд 13 хувийг инженер, техникийн ажиллагсад эзэлдэг.

“Багануур” ХК нь Монгол Улсын нүүрсний хэрэгцээний 60 хувийг, төвийн бүсийн хэрэгцээт нүүрсний 60 хувийг тус тус хангадаг.

Тус компани нь үйл ажиллагаа явуулж байгаа 30 жилийн хугацаанд нийт 244.5 сая куб метр хөрс хуулж, 78.7 сая тонн нүүрс гаргаж, 78.5 сая тонн нүүрс борлуулан 495.2 сая метр куб уулын цулын ажил хийсэн байна. Уурхайн нийт талбай 3250 га, карьерын урт 10.5 км, өргөн нь 2 км, гүнзгийрэлт 106.5 м юм. Багануурын нүүрсний уурхай нь үндсэн 2 хэсэгтэй. Хэсэг хоорондын зай 4 км. Хэсгүүдэд ажиллаж байгаа машин, тоног төхөөрөмжийн дундаж зай 150-200 метр юм. Тээвэртэй болон тээвэргүй гэсэн хосолсон системээр ашиглалтыг явуулдаг болно.

Дэлхийн банкны зээлээр 1998-2000 онуудад хэрэгжүүлсэн “Монгол нүүрс” төслийн гол зорилго нь үйлдвэрлэлийн бууралтыг зогсоож, олборлолтыг жилд 4.0 сая тоннд хүргэх, төвийн бүсийн нүүрсний хэрэгцээг найдвартай хангах, уурхайн уул техникийн болон тээврийн хэрэгсэл, тоног төхөөрөмжийг шинэчлэх, санхүүгийн хувьд бүрэн бие даасан үйл ажиллагаа явуулах нөхцөлийг бүрдүүлэх, боловсон хүчний менежментийг сайжруулах зорилготойгоор хэрэгжсэн.

Төслөөр Дэлхийн банкнаас 31.1 сая ам. доллар, Японы Засгийн газраас 2.3 тэрбум иен, нийт 50.9 сая ам. долларын хөнгөлөлттэй зээл авч техникийн шинэчлэл хийжээ. Төслөөр нийлүүлсэн техник, тоног төхөөрөмжийн ашиглалтын хугацаа дууссан боловч санхүү, төлбөрийн чадвараас шалтгаалан дараагийн техникийн шинэчлэлт хийж чадахгүй байгаа юм.

Засгийн газар нүүрсний үнийг шинэчлэн тогтоож байх талаар Дэлхийн банкны өмнө хүлээсэн үүргээ биелүүлээгүйгээс зөвхөн 1998-2005 онд компани 26 тэрбум төгрөгийн орлого олох боломжийг алдсан байна. Мөн түлш, эрчим хүчний салбарт үүссэн өр, авлагыг барагдуулах, авлагын эргэцийг 90 хоногт байлгах талаар хүлээсэн үүрэг ч биелэгдээгүй байна. Үүнтэй холбогдон “Баганууур” ХК санхүүгийн хувьд бүрэн бие даах төслийн зорилт хэрэгжиж чадаагүй болно.

Уурхайн борлуулж байгаа нүүрсний үнийг чөлөөлөхгүй өртгөөс нь доогуур үнээр борлуулж байгаа болон Төвийн эрчим хүчний системийн Дулаан цахилгаан станцууд авсан нүүрсний үнийг хугацаандаа төлөхгүй олон жил явж ирснээс 10 орчим тэрбум төгрөгний авлага хуримтлагдсан нь компанийн төлбөрийн чадварт муугаар нөлөөлж, өөрийн хөрөнгө нь хасах үзүүлэлттэй болж байгаа юм. “Багануур” ХК-д ойрын жилд техник, тоног төхөөрөмжийн шинэчлэл хийхэд 90 орчим тэрбум төгрөгийн хөрөнгө оруулалт шаардагдаж байна. Мөн компани нь эргэлтийн хөрөнгөөр байнга дутагдаж, үйлдвэрлэлийн үйл ажиллагааг хэвийн явуулахад хүндрэлтэй болж байгаа юм.

Эдийн засгийн үзүүлэлт

/мян.төг/

|  |  |  |
| --- | --- | --- |
| **Үзүүлэлт** | **2012** | **2013** |
| Эргэлтийн хөрөнгийн дүн | 37,189,720.6 | 38,598,817.5 |
| Эргэлтийн бус хөрөнгө | 56,871,112.5 | 68,861,473.8 |
| Нийт хөрөнгийн дүн | 94,060,833.1 | 107,460,291.3 |
| Богино хугацаат өглөг | 22,482,874.5 | 23,1158,869.5 |
| Урт хугацаат өглөг | 48,042,748.8 | 69,9408156.6 |
| Нийт өглөгийн дүн | 70,525,623.3 | 93,0998026.1 |
| Өөрийн хөрөнгө | 23,535,209.8 | 14,361,265.2 |
| Цэвэр борлуулалт | 74,145,520.6 | 86,356,813.9 |
| Борлуулалтын өртөг | 69,419,999.7 | 93,005,916.7 |
| Цэвэр ашиг /алдагдал/ | -5,802,392.4 | -6.649,102.8 |

ҮЙЛДВЭР, ХӨДӨӨ АЖ АХУЙН ЯАМ

ТӨРИЙН ӨМЧИЙН ХОРОО

----оОо------

Төсөл

**МОНГОЛ УЛСЫН ИХ ХУРЛЫН ТОГТООЛ**

2014 оны . . . дугаар Дугаар ... Улаанбаатар хот

сарын . . . -ны өдөр

# Төрийн өмчийг 2014-2016 онд хувьчлах, өөрчлөн

# байгуулах үндсэн чиглэл батлах тухай

Төрийн болон орон нутгийн өмчийн тухай хуулийн 8 дугаар зүйлийн 8.1.5 заалтыг үндэслэн Монгол Улсын Их Хурлаас ТОГТООХ нь:

1. ”Төрийн өмчийг 2014-2016 онд хувьчлах, өөрчлөн байгуулах үндсэн чиглэл”-ийг хавсралтаар баталсугай.

2. Төрийн өмчийг хувьчлах, өөрчлөн байгуулах хүрээнд дараах арга хэмжээг авч хэрэгжүүлэхийг Монгол Улсын Засгийн газар /Н.Алтанхуяг/-т даалгасугай:

1/ Үндсэн чиглэлд заасан хуулийн этгээдийн хувьчлал, өөрчлөн байгуулалтыг холбогдох хууль тогтоомжийн хүрээнд зохион байгуулах;

2/ Хувьчлалд хамрагдаж буй компанийн төрийн мэдлийн хувьцааны 5 хүртэл хувийг “Ажиллагсдад хувьцаа эзэмшүүлэх хөтөлбөр”-ийн хүрээнд ажиллагсдад үнэ төлбөргүй эзэмшүүлэх асуудлыг тухайн компанийг хувьчлах шийдвэрт тусган хэрэгжүүлэх;

3/ Үндсэн чиглэлд заасан хуулийн этгээдүүдийг хувьчлах, өөрчлөн байгуулалт хийхдээ холбогдох гэрээ, бичиг баримтад соёлын өв, байгаль орчныг хамгаалах, нөхөн сэргээх үүрэг, хариуцлагыг тусган ажиллаж байх.

3. Энэ тогтоолын биелэлтэд хяналт тавьж ажиллахыг Эдийн засгийн байнгын хороо /Б.Гарамгайбаатар/-нд үүрэг болгосугай.

ГАРЫН ҮСЭГ

Монгол Улсын Их Хурлын 2014 оны

..... дугаар тогтоолын хавсралт

**ТӨРИЙН ӨМЧИЙГ 2014-2016 ОНД ХУВЬЧЛАХ,**

**ӨӨРЧЛӨН БАЙГУУЛАХ ҮНДСЭН ЧИГЛЭЛ**

**НЭГ. ТӨРИЙН ӨМЧИЙГ ХУВЬЧЛАХ, ӨӨРЧЛӨН БАЙГУУЛАХ**

**ҮНДСЭН ЧИГЛЭЛИЙН ЗОРИЛГО**

1.1. Төрийн өмчийг хувьчлах, өөрчлөн байгуулах үндсэн чиглэлийн зорилго нь Монгол Улсын Мянганы хөгжлийн зорилтод суурилсан Үндэсний хөгжлийн цогц бодлогод тусгагдсан хувийн хэвшил тэргүүлсэн эдийн засгийн эрчимтэй өсөлтийг хангаж, Монгол Улсын Засгийн газрын 2012-2016 онд хэрэгжүүлэх үйл ажиллагааны хөтөлбөрийн дагуу хөрөнгийн зах зээлийн хөгжлийг дэмжих, хувийн хэвшлийн оролцоо, хөрөнгө оруулалтыг татах боломжийг дээшлүүлэн “Төр, хувийн хэвшлийн түншлэлийн талаар төрөөс баримтлах бодлого”, компанийн сайн засаглалын зарчмыг хэрэгжүүлэх замаар төрийн өмчит хуулийн этгээдийн эдийн засгийн үр өгөөжийг дээшлүүлэх, улмаар төрийн өмчит хуулийн этгээдийг хувийн хэвшлийн оролцоо давамгайлсан төрийн өмчийн оролцоотой компанийн хэлбэрт оруулан улс орны эдийн засгийн тогтвортой хөгжлийг хангахад оршино.

1.2 Төрийн өмчийг хувьчлах, өөрчлөн байгуулах үндсэн чиглэл нь /цаашид “Үндсэн чиглэл” гэх/ салбар тус бүрд хувьчлал, өөрчлөн байгуулалтын талаар баримтлах төрийн бодлого, энэ ажлыг зохион байгуулах арга хэлбэр, баримтлах зарчмыг тодорхойлж байгаа баримт бичиг бөгөөд энэхүү баримт бичгийг Монгол Улсын төрийн захиргааны болон холбогдох бусад байгууллага, аж ахуйн нэгжүүд үйл ажиллагаандаа дагаж мөрдөх үүрэгтэй.

**ХОЁР. ХУВЬЧЛАХ, ӨӨРЧЛӨН БАЙГУУЛАЛТЫН ҮНДСЭН ЗАРЧИМ**

2.1.Төрийн өмчийг хувьчлах, өөрчлөн байгуулалтын бодлогыг хэрэгжүүлэхэд дараах үндсэн зарчмыг баримтална:

2.1.1. улс орны эдийн засгийн тогтвортой хөгжлийг хангах зорилгоор хувийн хэвшлийн үр өгөөж бүхий хөрөнгө оруулалтыг татах, төр, хувийн хэвшлийн хооронд бизнесийн өрсөлдөөнийг бууруулан харилцан ашигтай түншлэлийн хэлбэр, тэнцвэртэй эдийн засгийн бүтцийг бий болгох;

2.1.2. төрийн өмчийн менежментийн арга барилыг шинэ шатанд гаргах, эдийн засгийн үр ашгийг дээшлүүлэх, засаглалын ил тод, нээлттэй байх оновчтой арга хэлбэрийг сонгох, шилдэг удирдлагын багийг сонгон гэрээний үндсэн дээр ажиллуулах;

2.1.3. төрийн зохицуулалтын үүргийг аж ахуйн үйл ажиллагаанаас тусгаарлах, төрийн аж ахуйн үйл ажиллагаанд оролцох оролцоог багасгах;

2.1.4. төрийн өмчит хуулийн этгээдийг компанийн сонгодог хэлбэр болох хөрөнгийн бирж дээр хувьцаа нь чөлөөтэй арилжаалагддаг, нийтийн өмчит хувьцаат компанийн хэлбэрт оруулах бэлтгэл ажлыг хангах;

2.1.5. хувьчлагдах эдийн засгийн үр ашиг бүхий зарим хуулийн этгээдийн хувьцааны тодорхой хэсгийг ажиллагсдад нь давуу эрхийн үндсэн дээр эзэмшүүлэх чиглэлээр “Ажиллагсдад хувьцаа эзэмшүүлэх хөтөлбөр” боловсруулж хэрэгжүүлэх;

2.1.6. өөрчлөн байгуулалтын бодлогыг салбарын талаар төрөөс баримталж буй бодлоготой уялдуулах;

2.1.7. эдийн засагт хувийн хэвшлийн гүйцэтгэх үүргийг нэмэгдүүлэх үндсэн дээр төрийн өмчит хуулийн этгээдийн хувьцааны тодорхой хувийг үе шаттайгаар хувийн хэвшилд шилжүүлэх;

**ГУРАВ. ТӨРИЙН ӨМЧИЙН ТАЛААР БАРИМТЛАХ БОДЛОГО**

3.1 Дээрхи зарчмуудыг үндэслэн төрийн өмчит болон төрийн өмчийн оролцоотой хуулийн этгээдийн талаар цаашид төрөөс баримтлах бодлогоор нь дараах байдлаар ангилна. Үүнд:

**3.1.1.** **Бүрэн хувьчлагдах хуулийн этгээдүүд**

Үйл ажиллагааны чиглэл нь улс орны стратегийн бодлого, эдийн засагт сөрөг нөлөө үзүүлэхээргүй, цаашид хувийн хэвшил дангаараа үйл ажиллагааг нь үргэлжлүүлэн явуулах боломжтой төрийн өмчит хуулийн этгээдийг тухайн байгууллагын онцлогт нь тохирсон хувьчлалын арга хэлбэрийг ашиглан тэргүүн ээлжинд хувьчлах бодлого баримтална.

**3.1.2.** **Нийтийн өмчлөлд үе шаттайгаар шилжүүлэх буюу Төрийн өмчийн оролцоотой хуулийн этгээдүүд**

Зах зээлийн чөлөөт өрсөлдөөнд төрийн оролцох оролцоог багасгах, хувийн хэвшил давамгайлсан төрийн өмчийн оролцоотой компани бий болгох, хөрөнгийн зах зээлийг идэвхижүүлэх зорилгоор төрийн өмчит хуулийн этгээдийг хувьцаат компанийн хэлбэрт оруулан, төрийн эзэмшлийн хувийг үе шаттайгаар бууруулан нийтийн өмчлөлд /хувийн хэвшилд/ шилжүүлэн улс орны эдийн засагт эерэг нөлөө үзүүлдэг үндэсний хэмжээний компаниудыг бий болгох бодлогыг баримтална.

**3.1.3. Хувьчилж үл болох жагсаалтанд орсон болон төрийн өмчит хуулийн этгээдүүд**

Төрөөс баримталж буй стратегийн болон салбарын бодлогыг хэрэгжүүлэхэд чухал ач холбогдол бүхий, хувьчилж үл болох эд хөрөнгийн жагсаалтанд орсон төрийн өмчит хуулийн этгээдийг төрийн өмчлөлд хэвээр үлдээж, ирээдүйд хувийн хэвшилд шилжүүлж болох нөхцөл үүссэн тохиолдолд, эдийн засгийн үр ашгийг нь харгалзан төрийн өмчийн оролцоотой компани болгон өөрчлөх бодлого баримтална.

**ДӨРӨВ. ҮНДСЭН ЧИГЛЭЛИЙГ ХЭРЭГЖҮҮЛЭХ ЗОХИОН БАЙГУУЛАЛТ**

4.1. Үндсэн чиглэлийг дараах зохион байгуулалттайгаар хэрэгжүүлнэ:

4.1.1. хувьчлах, өөрчлөн байгуулах төрийн өмчит хуулийн этгээдийн жагсаалт, тэдгээрийг хувьчлах, өөрчлөн байгуулах арга, хэлбэрийг Засгийн газар баталж, Үндсэн чиглэлийн хэрэгжилтийг зохион байгуулан, үр дүнг Улсын Их Хуралд тайлагнах;

4.1.2. төрийн өмчит хуулийн этгээдийн эдийн засгийн үр ашгийг дээшлүүлэх, засаглалын ил тод, нээлттэй байдлыг хангах, бүтцийн өөрчлөлт, шинэчлэлийг оновчтой зөв зохион байгуулах, хувьчлах үйл ажиллагааг мөрдөгдөж буй хууль тогтоомжийн хүрээнд нээлттэй зохион байгуулах ажлыг Төрийн өмчийн хороо хариуцан гүйцэтгэх;

4.1.3. хувьчлал, өөрчлөн байгуулалт хийхдээ салбарын яамны болон төр, хувийн хэвшлийн түншлэлийн талаар төрөөс баримтлах бодлоготой уялдуулан хэрэгжүүлж ажиллах;

4.1.4. төрийн өөрийн өмчийн үл хөдлөх хөрөнгийг хувьчлалаас гадуур худалдах, шилжүүлэх үйл ажиллагааг Төрийн болон орон нутгийн өмчийн тухай хуулийн дагуу зохион байгуулах.

**ТАВ. ҮНДСЭН ЧИГЛЭЛИЙГ ХЭРЭГЖҮҮЛЭХ АРГА, ХЭЛБЭР,**

**ХУГАЦАА**

5.1. Энэхүү үндсэн чиглэлийн хэрэгжилтийг 2014-2016 оны хооронд хангах бөгөөд төрийн өмчийг хувьчлахдаа хуулийн этгээдийн эдийн засагт эзэлж буй байр суурь, үйл ажиллагааны онцлогийг харгалзан бизнесийн болон хөрөнгийн үр ашгийг нарийвчлан үнэлэх замаар хуульд заасан хувьчлалын уламжлалт арга, хэлбэрийн зэрэгцээ, төр, хувийн хэвшлийн түншлэлийн хүрээнд зах зээлд өрсөлдөх чадвар бүхий хөрөнгө оруулагчдыг тэдгээрийн бизнесийн үйл ажиллагаанд харилцан ашигтай гэрээний үндсэн дээр татан оролцуулах, хувьцааг дотоод, гадаадын хөрөнгийн зах зээлд анхлан санал болгох, нэмэлт хувьцаа гаргах зэрэг аргуудыг түлхүү хэрэглэнэ.

5.2. Төрийн өмчит хуулийн этгээдийг өөрчлөн зохион байгуулахдаа төсвийн ачааллыг багасгах зорилготой, бие даан аж ахуйн үйл ажиллагаа явуулдаг, олон нийтийн хувьцаат компани байгуулахдаа дараах чиглэлийг баримтална:

* улсын төсөвт үйлдвэрийн газрыг аж ахуйн тооцоотой үйлдвэрийн газар болгох;
* аж ахуйн тооцоот үйлдвэрийн газрыг хувьцаат компанийн хэлбэрт шилжүүлэх;
* хязгаарлагдмал хариуцлагатай компанийг хувьцаат компани болгон өөрчлөн зохион байгуулах.

5.3. Хувьчлалд хамрагдаж буй зарим хуулийн этгээдүүдийн ажиллагсдад зориулан “Ажиллагсдад хувьцаа эзэмшүүлэх хөтөлбөр**”** боловсруулж, хэрэгжүүлнэ.

**ЗУРГАА. ХУВЬЧЛАЛ, ӨӨРЧЛӨН БАЙГУУЛАЛТЫН**

**ТАЛААРХИ МЭДЭЭЛЭЛ**

6.1. Хувьчлагдах, өөрчлөн байгуулалт хийх компанийн талаарх холбогдох мэдээллийг хэвлэл мэдээллийн хэрэгслээр олон нийтэд ил тод, тэгш хүртээмжтэйгээр хүргэх, сонирхогч этгээдийг шаардлагатай мэдээллээр хангах, сонголтоо чөлөөтэй, үндэслэлтэй хийх нөхцөл боломжийг бүрдүүлнэ.

6.2. Төрийн өмч давамгайлсан нээлттэй хувьцаат компанийн жижиг хувьцаа эзэмшигчдийн эрх ашгийг хамгаалах, тэдэнтэй хуулийн хүрээнд хамтран ажиллах, компанийг хувьчлах, өөрчлөн байгуулах явцад ажиллагсдын хувьцаа эзэмших эрхийг хязгаарлахгүйн зэрэгцээ тэдгээрийг шаардлагатай мэдээллээр хангана.

**ДОЛОО. ХУВЬЧЛАХ, ӨӨРЧЛӨН БАЙГУУЛАХ ТӨРИЙН ӨМЧИТ**

**ХУУЛИЙН ЭТГЭЭД**

**7.1. Бүрэн хувьчлагдах хуулийн этгээдүүд**

7.1.1. “Эрдэнэт-Булганы цахилгаан түгээх сүлжээ” төрийн өмчит хувьцаат компанийг өргөтгөх, техник, технологийг шинэчлэх, зардал бууруулах, үйлчилгээний шуурхай, найдвартай байдлыг хангах зорилгоор нээлттэй уралдаант шалгаруулалтын аргаар үндэсний компанид хувьчлах;

7.1.2. “Багануур, Зүүн өмнөд бүсийн цахилгаан түгээх сүлжээ” төрийн өмчит хувьцаат компанийг өргөтгөх, техник, технологийг шинэчлэх, зардал бууруулах, үйлчилгээний шуурхай, найдвартай байдлыг хангах зорилгоор нээлттэй уралдаант шалгаруулалтын аргаар үндэсний компанид хувьчлах;

7.1.3. “Цагаан шонхор” төрийн өмчит үйлдвэрийн газрыг нээлттэй дуудлагын худалдаагаар худалдах;

7.1.4. “Оргил рашаан сувилал” төрийн өмчит хувьцаат компанийг үйл ажиллагааных нь чиглэлийг өөрчлөхгүй нөхцөлтэйгээр нээлттэй уралдаант шалгаруулалтын аргаар хувьчлах;

7.1.5. “Кино урлагийн дээд сургууль” хязгаарлагдмал хариуцлагатай компанийн төрийн эзэмшлийн нийт хувьцааг бусад хувьцаа эзэмшигчдэд санал болгож, татгалзсан тохиолдолд нээлттэй уралдаант шалгаруулалтын аргаар хувьчлах;

7.1.6. ”Авто импекс” хувьцаат компанийн төрийн эзэмшлийн хувьцааг бусад хувьцаа эзэмшигчдэд санал болгож, татгалзсан тохиолдолд төрийн эзэмшил хувьцааг хөрөнгийн биржээр дамжуулан арилжих;

7.1.7. “Хөтөлийн цемент шохой” төрийн өмчит хувьцаат компанийн төрийн эзэмшлийн хувьцааг хөрөнгийн биржээр дамжуулан арилжих;

7.1.8. “Монсам” төрийн өмчийн оролцоотой хязгаарлагдмал хариуцлагатай компанийн төрийн эзэмшлийн хувьцааг нээлттэй дуудлагын худалдаагаар худалдах;

7.1.9. “Авто замын тоног төхөөрөмжийн түрээс” төрийн өмчит хувьцаат компанийн төрийн эзэмшлийн хувьцааг нээлттэй дуудлагын худалдаагаар худалдах;

7.1.10. Уламжлалт анагаахын шинжлэх ухаан, технологи, үйлдвэрлэлийн корпорацийг үйл ажиллагааных нь чиглэлийг өөрчлөхгүй нөхцөлтэйгөөр оюуны өмчийн үнэлгээг харгалзан зөвхөн салбарын эрдэмтэн, судлаачдын багт хаалттай уралдаант шалгаруулалтын аргаар хувьчлах;

7.1.11. Эрчим корпорацийг үйл ажиллагааных нь чиглэлийг өөрчлөхгүй нөхцөлтэйгөөр оюуны өмчийн үнэлгээг харгалзан зөвхөн салбарын эрдэмтэн, судлаачдын багт хаалттай уралдаант шалгаруулалтын аргаар хувьчлах;

7.1.12. Армоно корпорацийг үйл ажиллагааных нь чиглэлийг өөрчлөхгүй нөхцөлтэйгөөр оюуны өмчийн үнэлгээг харгалзан зөвхөн салбарын эрдэмтэн, судлаачдын багт хаалттай уралдаант шалгаруулалтын аргаар хувьчлах;

7.1.13. Хөдөө аж ахуйн техникийн шинжлэх ухаан, технологи, үйлдвэрлэлийн нэгдлийг үйл ажиллагааных нь чиглэлийг өөрчлөхгүй нөхцөлтэйгөөр оюуны өмчийн үнэлгээг харгалзан зөвхөн салбарын эрдэмтэн, судлаачдын багт хаалттай уралдаант шалгаруулалтын аргаар хувьчлах.

**7.2. Төрийн эзэмшлийн хувийг бууруулах буюу Төрийн өмчийн оролцоотой хуулийн этгээдүүд**

7.2.1. “Монголын хөрөнгийн бирж” төрийн өмчит хувьцаат компанийн бүтцийг өөрчлөн зохион байгуулж, нийт хувьцааны 34-өөс доошгүй хувийг төрийн эзэмшилд байлгаж, 66 хувийг үе шаттайгаар стратегийн болон санхүүгийн хөрөнгө оруулагч нарт санал болгох, хувьцааг Монголын хөрөнгийн бирж болон гадаадын нэр хүнд бүхий хөрөнгийн биржээр нээлттэй арилжих;

7.2.2. “Тариалан эрхлэлтийг дэмжих сан” /төрийн өмчит үйлдвэрийн газар/-г компанийн хэлбэрт шилжүүлж, компанийн 34-өөс доошгүй хувийг төрийн эзэмшилд байлгаж, 66 хүртэлх хувийг үе шаттайгаар хувьчлах;

7.2.3. “Хөдөө аж ахуйн бирж” хязгаарлагдмал хариуцлагатай компанийг хувьцаат компанийн хэлбэрт шилжүүлж, нийт хувьцааны 34-өөс доошгүй хувийг төрийн эзэмшилд байлгаж, 66 хүртэлх хувийг Монголын хөрөнгийн биржээр үе шаттайгаар арилжих;

7.2.4. “Монгол шуудан” төрийн өмчит хувьцаат компанийн нийт хувьцааны 34 хувьтай тэнцэх хэмжээнд нэмэлт хувьцаа гаргаж, Монголын хөрөнгийн биржээр арилжих;

7.2.5. “МИАТ” төрийн өмчит хувьцаат компанийн 51-ээс доошгүй хувийг төрийн эзэмшилд байлгаж, 49 хүртэлх хувийг нээлттэй уралдаант шалгаруулалтын аргаар хувьчлах;

7.2.6. “Монголын цахилгаан холбоо” хувьцаат компанийн төрийн эзэмшлийн хувьцааг 34 хувь байлгах хэмжээнд нэмэлт хувьцаа гарган хөрөнгө оруулагчдыг татах;

7.2.7. “Мэдээлэл холбооны сүлжээ” төрийн өмчит хязгаарлагдмал хариуцлагатай компанийн 34-өөс доошгүй хувийг төрийн эзэмшилд байлгаж, 66 хүртэлх хувийг энэ чиглэлийн үйл ажиллагаа эрхэлдэг аж ахуйн нэгжүүдэд үе шаттайгаар хувьчлах;

7.2.8. “Шивээ-Овоо” хувьцаат компанийн төрийн эзэмшлийн 20 хүртэл хувьд ногдох хувьцааг Монголын хөрөнгийн бирж болон гадаадын нэр хүнд бүхий хөрөнгийн биржээр арилжих;

7.2.9. “Багануур” хувьцаат компанийн нийт хувьцааны 51-ээс доошгүй хувийг төрийн эзэмшилд байлгах хэмжээнд нэмэлт хувьцаа гаргаж, Монголын хөрөнгийн биржээр арилжих;

- о О о -